
AER – Atjaunīgie energoresursi
ASV – Amerikas Savienotās Valstis
CCS – Oglekļa uztveršana un uzglabāšana (angļu val. Carbon Capture and Storage)
CCUS – Oglekļa uztveršana, izmantošana un uzglabāšana (angļu val. Carbon Capture, Utilisation and Storage)
CO2 - Oglekļa dioksīds
CSP – Centrālā statistikas pārvalde
EK – Eiropas Komisija
ELWIND - Latvijas un Igaunijas atkrastes vēja enerģijas kopprojekts ELWIND
EM – Ekonomikas ministrija
ES – Eiropas Savienība 
ETS – emisiju tirdzniecības sistēma (angļu val. Emissions Trading System)
FEI – Fizikālās enerģētikas institūts
H2 – Ūdeņradis
IEA – Starptautiskā Enerģētikas aģentūra (angļu val. International Energy Agency)
IKP – iekšzemes kopprodukts
Informatīvais ziņojums - Informatīvais ziņojums “Latvijas Ilgtspējīgas enerģijas tehnoloģiju attīstības ietvars līdz 2035. gadam”
IRENA – Starptautiskā atjaunīgās enerģijas aģentūra (angļu val. International Renewable Energy Agency)
IVN – Ietekmes uz vidi novērtējums
IzM – Izglītības un zinātnes ministrija
KEM – Klimata un enerģētikas ministrija
Latvijas ekonomikas attīstības stratēģija - Ziņojums par Latvijas ekonomikas attīstību “Latvijas tautsaimniecība – produktivitāte, konkurētspēja, izaugsme”
LIAA – Latvijas Investīciju un attīstības aģentūra
LPZ2023 – Latvijas produktivitātes ziņojums 2023
NAP2027 – Latvijas Nacionālo attīstības plāns 2021.-2027. gadam
NEKP – Nacionālais enerģētikas un klimata plāns
NIP2027 – Latvijas Nacionālās industriālās politikas pamatnostādnes 2021.-2027. Gadam
NZIA – Neto nulles emisiju industrijas akts
P&A – Pētniecība un attīstība
P&A&I – Pētniecība, attīstība un inovācijas
Regula 2024/1252 - EIROPAS PARLAMENTA UN PADOMES REGULA (ES) 2024/1252 (2024. gada 11. aprīlis), ar ko izveido satvaru tam, kā nodrošināt drošu un ilgtspējīgu apgādi ar kritiski svarīgām izejvielām, un groza Regulas (ES) Nr. 168/2013, (ES) 2018/858, (ES) 2018/1724 un (ES) 2019/1020 (Dokuments attiecas uz EEZ)
Regula 2024/1735 – EIROPAS PARLAMENTA UN PADOMES REGULA (ES) 2024/1735 (2024. gada 13. jūnijs) par pasākumu satvara izveidi Eiropas neto nulles emisiju tehnoloģiju izgatavošanas ekosistēmas stiprināšanai un ar ko groza Regulu (ES) 2018/1724 (Dokuments attiecas uz EEZ)
SAF – ilgtspējīga aviācijas degviela (angļu val. sustainable aviation fuels)
SEG – Siltumnīcefekta gāzes
SM – Satiksmes ministrija
STEM – zinātne, tehnoloģija, inženierija, matemātika  (angļu val. Science, Technology, Engineering, and Mathematics)
VKP – Vienotais kontaktpunkts

[bookmark: _Hlk195689579]Informatīvais ziņojums “Latvijas Ilgtspējīgas enerģijas tehnoloģiju attīstības ietvars līdz 2035. gadam” (turpmāk – Informatīvais ziņojums) ir izstrādāts kā Ekonomikas ministrijas iniciatīva ar nolūku noteikt  nepieciešamos rīcības virzienus un prioritāros pasākumus ilgtspējīgas enerģijas tehnoloģiju izmantošanai un ražošanas attīstībai, esošās Latvijas industrijas dekarbonizācijai, kā arī Latvijas industrijas iespējām izmantot neto nulles emisiju tehnoloģijas produktivitātes un klimata mērķu sasniegšanai, kā arī valsts ekonomiskās attīstības veicināšanā. 
Eiropas Savienības (turpmāk – ES) regula Neto nulles emisiju industrijas akts[footnoteRef:2] (turpmāk - Regula  2024/1735) izveido tiesisko regulējumu, lai veicinātu ES rūpniecības un dekarbonizācijai būtisko tehnoloģiju konkurētspēju. [2:  https://eur-lex.europa.eu/legal-content/LV/TXT/?uri=CELEX:52023PC0161] 

Neto nulles emisiju industrijas akta mērķis ir uzlabot Eiropas neto nulles emisiju tehnoloģiju un to galveno komponenšu izgatavošanas jaudu, novēršot šķēršļus ražošanas paplašināšanai Eiropā. Regula palielinās neto nulles emisiju tehnoloģiju nozares konkurētspēju, piesaistīs investīcijas un uzlabos tīro tehnoloģiju piekļuvi tirgum ES, vienlaikus atbalstot pāreju uz tīru enerģiju un uzlabojot ES enerģētisko noturību.
Aktā noteiktais mērķis ir panākt, ka neto nulles emisiju izgatavošanas jauda līdz 2030. gadam apmierina vismaz 40 % no ES ikgadējām vajadzībām, nodrošinot pāredzamību, noteiktību un ilgtermiņa signālus ražotājiem un investoriem. Kā arī akta mērķis ir līdz 2030. gadam izveidot Savienības oglekļa dioksīda (turpmāk - CO2) uzglabāšanas pakalpojumu tirgu, nodrošinot  ikgadējo CO2 uzglabāšanas jaudu vismaz 50 miljonu tonnu apmērā.
Informatīvais ziņojums saskan ar citu Latvijas politikas plānošanas dokumentu ietvaros noteiktajiem mērķiem, rīcības virzieniem un uzdevumiem:
· Latvijas Nacionālais attīstības plāns 2021.-2027. gadam (turpmāk – NAP2027)[footnoteRef:3] nosaka stratēģiskos mērķus, prioritātes un uzdevumus valsts attīstībai 2021.-2027. gadam. Viena no NAP2027 prioritātēm – Uzņēmumu konkurētspēja un materiālā labklājība, kas, cita starpā, ietver rīcības virzienu prioritātē – produktivitāte, inovācija un eksports. Šis rīcības virziens izvirza nepieciešamību panākt, ka uzņēmumu izaugsme un konkurētspēja ir nostiprināta spējā uz zinātnes bāzes radīt un pārdot pieprasītus, zināšanu ietilpīgus produktus un pakalpojumus, iekļaujoties arvien augstākas pievienotās vērtības globālajās ķēdēs. Vienlaikus NAP2027 nosaka nepieciešamību piesaistīt investīcijas tehnoloģiju un iekārtu modernizēšanai, lai celtu darba ražīgumu un uzlabotu izmaksu efektivitāti. [3:  https://www.mk.gov.lv/lv/latvijas-nacionalais-attistibas-plans ] 

· Latvijas Nacionālās industriālās politikas pamatnostādnes 2021.-2027. gadam (turpmāk – NIP2027)[footnoteRef:4] nosaka visu tautsaimniecības nozaru un ekonomikas izaugsmes veicināšanas mērķus, kā arī rīcības virzienus vidējam termiņam līdz 2027. gadam. NIP2027 uzsver inovācijas kapacitātes paaugstināšanu, uzņēmējdarbības vides pilnveidošanu, cilvēkkapitāla stiprināšanu, finanšu pieejamības nodrošināšanu un pāreju uz videi draudzīgu ekonomikas izaugsmi. [4:  https://likumi.lv/ta/id/321037-par-nacionalas-industrialas-politikas-pamatnostadnem-20212027-gadam ] 

· [bookmark: _Hlk195689630]Ziņojums par Latvijas ekonomikas attīstību “Latvijas tautsaimniecība – produktivitāte, konkurētspēja, izaugsme” (turpmāk – Latvijas ekonomikas attīstības stratēģija)[footnoteRef:5] nosaka mērķi nākamo desmit gadu laikā dubultot ekonomikas apjomu, līdz 2035. gadam panākot Latvijas iekšzemes kopprodukta (turpmāk – IKP) apjomu 83 miljardu euro apmērā. To plānots sasniegt, ievērojami kāpinot Latvijas uzņēmumu produktivitāti –60% no ES vidējā rādītāja 2023. gadā līdz ES vidējam līmenim 2035. gadā. Kā svarīgs elements straujas izaugsmes panākšanai tiek izvirzīta inovāciju un jaunāko tehnoloģiju, tostarp mākslīgā intelekta, izmantošana, kā arī valsts izcilība zaļās ekonomikas, atjaunīgās enerģijas un bioekonomikas nozarēs. [5:  https://tapportals.mk.gov.lv/legal_acts/3ee763e4-6022-41f5-a3d9-3055fdf261cb ] 

· Informatīvais ziņojums Par Latvijas un Igaunijas atkrastes vēja enerģijas kopprojekta ELWIND īstenošanas gaitu[footnoteRef:6] paredz, ka  pie šī brīža atkrastes vēja enerģijas attīstībai nelabvēlīgās situācijas un ieviesta valsts atbalsta mehānisma, Ekonomiskais ieguvums Latvijai no ELWIND projekta būvniecības un ekspluatācijas posma pārsniegtu aplēsto nepieciešamo valsts atbalsta apjomu, ja palielinātu lokālās komponentes apjomu, attīstot vismaz vienu atkrastes vēja enerģijas parkus apkalpojošo ostu Latvijā vai piesaistot atkrastes vēja parku komponenšu ražotājus, kā arī attīsta ūdeņraža un no tā atvasināto produktu ražošanu Latvijā. [6:  https://vktap.mk.gov.lv/legal_acts/headers/5c3e9e1a-b01b-4402-92c5-93e3b1d3d8f7] 

Informatīvā ziņojuma mērķis ir stimulēt integrētu politiku tautsaimniecības attīstībai, lai vienlaikus ar atjaunīgo energoresursu veicināšanas politiku, attīstītu enerģijas patēriņu un lokālās komponentes lomas pieaugumu enerģētikas projektos. 
Informatīvajā ziņojumā izmantota Latvijas Universitātes zinātnieku Latvijas Attīstības stratēģijas izstrādei piedāvātā plānošanas ietvara struktūra[footnoteRef:7]. 
 [7:  https://www.lu.lv/notikumi/diena/notikums/e/diskusija-latvija-2050-demokratiska-drosa-un-partikusi/
] 

[bookmark: _Toc195514390]1. Ilgtspējīgas enerģijas tehnoloģiju ražošanas attīstība

Veicinot ilgtspējīgas enerģijas tehnoloģiju ražošanu un ieguldījumus šajā jomā, Latvija var sekmēt ekonomikas izaugsmi un izpildīt starptautiskās saistības gan vidējā, gan ilgākā termiņā. Attīstot šo tehnoloģiju ražošanu, Latvija var nostiprināt savu pozīciju ES un starptautiskajā tirgū, kāpināt eksporta apjomu, kā arī  palielināt inovāciju līmeni un radīt jaunas darbavietas nozarēs ar augstu pievienoto vērtību. Latvijas ekonomikas attīstības stratēģija vidējā termiņā līdz 2035. gadam paredz IKP pieaugumu 4-5 % apmērā ik gadu, vienlaikus eksporta īpatsvara pieaugumu paredzot vismaz līdz 80 % no IKP, savukārt ikgadējo privāto investīciju apjoma pieaugumu panākot vismaz 25 % apmērā no IKP. 
1.1. [bookmark: _Toc195514391]Globālās un Eiropas Savienības tendences

Starptautiskās tendences rūpniecības zaļināšanā, tostarp elektrifikācijas, energoefektivitātes un atjaunojamo energoresursu (turpmāk - AER) īpatsvara palielināšanas jomās, ir skaidri iezīmētas, un tās atspoguļojas Starptautiskās Enerģētikas aģentūras (turpmāk - IEA)[footnoteRef:8] un Starptautiskās Atjaunojamo energoresursu aģentūras (turpmāk - IRENA)[footnoteRef:9] dokumentācijā un iniciatīvās.  [8:  https://www.iea.org/energy-system/industry]  [9:  https://www.irena.org/Energy-Transition/Technology/Industry] 

Elektrifikācija ir viena no galvenajiem rūpniecības zaļināšanas virzītājspēkiem. Elektrifikācijas izaicinājumi ietver augstas investīciju izmaksas un nepieciešamību pēc stabilas elektroenerģijas piegādes.  Tomēr starptautiskās institūcijas norāda, ka daudzās valstīs, īpaši jaunattīstības ekonomikās, tīkla infrastruktūras vājums kavē elektrifikācijas progresu. Tāpēc nepieciešama starptautiska sadarbība un investīcijas tīkla modernizācijā.
IRENA uzsver minimālo energoefektivitātes standartu ieviešanu rūpniecībā, kas palīdz uzņēmumiem pāriet uz efektīvākām iekārtām, piemēram, elektriskajām apkures un dzesēšanas tehnoloģijām. Tāpat tiek ieteikts ieviest būvnormatīvus, kas nosaka izolācijas standartus, lai samazinātu enerģijas patēriņu rūpnieciskajās ēkās.
IEA norāda, ka energoefektivitātes progress ir pozitīvs, taču nepietiekams, un aicina uz straujāku inovāciju ieviešanu, lai dekarbonizētu smago rūpniecību. IEA arī uzsver, ka energoefektivitātes uzlabošana ir īpaši svarīga, lai padarītu elektrifikāciju ekonomiski dzīvotspējīgu.

Galvenie izaicinājumi AER īpatsvara palielināšanā ir nevienmērīga investīciju sadale (80% AER investīciju koncentrējas attīstītajās ekonomikās un Ķīnā) un tīkla infrastruktūras ierobežojumi. IEA un IRENA aicina uz starptautisku sadarbību, lai mobilizētu finansējumu jaunattīstības ekonomikām, tostarp izmantojot zaļās obligācijas un starptautiskās attīstības bankas.



Eiropas Savienība ar Eiropas Zaļo kursu[footnoteRef:10] ir izvirzījusi ambiciozu mērķi kļūt par pirmo klimatneitrālo pasaules daļu līdz 2050. gadam, fokusējoties uz klimatneitrālu tehnoloģiju ražošanas attīstību, tostarp atjaunojamo enerģiju, ūdeņradi, energoefektivitāti un nulles emisiju rūpnieciskajiem procesiem. Šis mērķis ietver konkrētus soļus, tajā skaitā, Eiropas Savienība 2024. gadā ir pieņēmusi divas būtiskas regulas, kas vērstas uz ilgtspējīgas un drošas  rūpnieciskās ražošanas attīstību: Regula (ES) 2024/1252, kas nodrošina kritiski svarīgu izejvielu piegādes drošību un ilgtspējību, un Regula  2024/1735, kas stiprina klimatneitrālo tehnoloģiju ražošanas ekosistēmu Eiropā. [10:  https://eur-lex.europa.eu/legal-content/LV/TXT/?uri=CELEX:52019DC0640
] 

Līdzīga virziena iniciatīvas ir pieņēmušas arī citas valstis, tajā skaitā, Amerikas Savienotās Valstis (turpmāk – ASV), Ķīna, Indija un Japāna. ES ir stingrāk noteikti  juridiski saistoši mērķi un īsāki laika grafiki (2050. gads), salīdzinot ar Ķīnu (2060. gads) vai Indiju (2070. gads). ASV mērķi ir elastīgāki un nav vienoti federālā līmenī. ES un Japāna akcentē regulējumu un starpnozaru sadarbību, kamēr ASV un Ķīna paļaujas attiecīgi uz ekonomiskiem stimuliem un centralizētu plānošanu.

Regulas 2024/1735 vispārīgais mērķis ir uzlabot ES iekšējā tirgus darbību, izveidojot pasākumu kopumu, lai nodrošinātu piekļuvi drošai un ilgtspējīgai klimatneitrālo tehnoloģiju piegādei, ietverot ražošanas kapacitātes palielināšanu un piegādes ķēžu stiprināšanu, lai veicinātu ES klimata mērķu sasniegšanu un konkurētspēju. 
Specifiskie mērķi:
· Ražošanas  spēju palielināšana: veicināt klimatneitrālo tehnoloģiju ražošanu ES, lai samazinātu atkarību no importētām tehnoloģijām un nodrošinātu piegādes drošību. 
· Inovācijas un pētniecība: atbalstīt jaunu tehnoloģiju izstrādi un ieviešanu, lai paātrinātu pāreju uz klimatneitrālu ekonomiku. 
· Prasmju attīstība: veicināt darbaspēka prasmju attīstību, lai nodrošinātu kvalificētu darbaspēku un radītu jaunas darba vietas. 
Prasības un pasākumi:
Regula  2024/1735  uzskaita klimatneitrālās tehnoloģijas, kas būtiski veicina siltumnīcefekta gāzu emisiju samazināšanu vai novēršanu,  ietverot  atjaunīgās enerģijas ražošanas tehnoloģijas, energoefektivitātes risinājumus un oglekļa uztveršanas un uzglabāšanas tehnoloģijas. 
· Ražošanas projektu atbalsts paredz identificēt un atbalstīt projektus, kas veicina klimatneitrālo tehnoloģiju ražošanas kapacitātes palielināšanu ES, izmantojot finansiālu atbalstu, regulatīvo atvieglojumu un citus atbalsta pasākumus.
· Regula nosaka mehānismus, lai veicinātu klimatneitrālo tehnoloģiju pieprasījumu, izmantojot publisko iepirkumu un citus tirgus veicināšanas instrumentus. Tiek ierosināts, ka publiskajā iepirkumā priekšroka tiek dota tehnoloģijām ar zemāku oglekļa nospiedumu.
· Paredzēts paātrināt un vienkāršot atļauju izsniegšanu klimatneitrālo tehnoloģiju ražošanas projektiem, lai veicinātu investīcijas un īstenotu projektus īsākā laika posmā.
·  Regula ievieš kritērijus stratēģisko projektu identificēšanai un prioritizēšanai, lai tie  varētu saņemt atvieglotus administratīvos nosacījumus un potenciāli - finansiālu atbalstu.
Šajā infoziņojumā, jo īpaši 1. nodaļā turpmāk identificētie mērķi, uzdevumi un aktivitātes veicina Regulas  2024/1735  mērķu un prasību ieviešanu Latvijā.

2025. gada Progresa ziņojums par tīrās enerģijas tehnoloģiju konkurētspēju sniedz detalizētu pārskatu par Eiropas Savienības centieniem stiprināt savu pozīciju tīrās enerģijas tehnoloģiju attīstībā, lai saglabātu konkurētspēju globālajā tirgū[footnoteRef:11]. Ziņojumā analizēti galvenie izaicinājumi un iespējas, kas saistītas ar inovācijām, investīcijām un ražošanas jaudu attīstību, īpaši ņemot vērā pieaugošo starptautisko konkurenci no ASV un Ķīnas. ES politikas mērķis ir ne tikai veicināt vietējo ražošanu, bet arī nodrošināt, ka inovācijas tiek īstenotas visā vērtību ķēdē, sākot no izejvielu ieguves līdz gala produktu ražošanai un komercializācijai. [11:  https://eur-lex.europa.eu/legal-content/EN/TXT/?uri=CELEX%3A52025DC0074&qid=1741112299334] 

Ziņojumā uzsvērts, ka, lai ES saglabātu līderpozīcijas tīro tehnoloģiju nozarē, nepieciešama integrēta pieeja, kas ietver regulatīvo stabilitāti, piekļuvi finansējumam un efektīvu industriālo politiku. Tiek norādīts, ka viens no būtiskākajiem faktoriem konkurētspējas saglabāšanai ir ražošanas izmaksu optimizācija un atbalsta mehānismu pielāgošana, lai uzņēmumiem būtu iespēja konkurēt ar ārpus ES ražotājiem. Tāpat tiek uzsvērta vajadzība pēc vienotas ES stratēģijas, kas nodrošinātu koordinētu pieeju starp dalībvalstīm, īpaši attiecībā uz investīcijām infrastruktūrā un piegādes ķēdēs.
Eiropas Savienība šobrīd īsteno plašu regulējuma un politikas instrumentu kopumu, lai stiprinātu Eiropas rūpniecības konkurētspēju, veicinātu dekarbonizāciju un attīstītu tīro tehnoloģiju nozari. Šo pasākumu centrā ir Eiropas Komisijas paziņojums “Tīrās rūpniecības vienošanās: kopīga ceļa karte konkurētspējai un dekarbonizācijai” (COM(2025) 85 final)[footnoteRef:12] un Rīcības plāns pieejamai enerģijai, kas ietverts paziņojumā COM(2025) 79 final[footnoteRef:13]. [12:  https://eur-lex.europa.eu/legal-content/EN/TXT/?uri=COM%3A2025%3A85%3AFIN]  [13:  https://eur-lex.europa.eu/legal-content/LV/TXT/?uri=CELEX:52025DC0079
] 

Tīrās rūpniecības vienošanās un Pieejamas enerģijas plāns (COM(2025) 85 final un COM(2025) 79 final) ir ES atbilde uz pieaugošo nepieciešamību paātrināt dekarbonizāciju un vienlaikus saglabāt Eiropas rūpniecības konkurētspēju. Iniciatīva aptver gan energoietilpīgās rūpniecības, gan tīro tehnoloģiju nozares, un tās mērķis ir panākt, lai līdz 2030. gadam ES kļūtu par līderi aprites ekonomikā. Viens no centrālajiem elementiem ir piekļuve lētai un stabilai enerģijai – šis faktors tiek uzsvērts kā priekšnoteikums konkurētspējīgai ražošanai, īpaši nozarēs ar augstu enerģijas patēriņu.


Tīrās enerģijas tehnoloģiju attīstība ES ietvaros prasa saskaņotus pasākumus gan inovāciju atbalstam, gan tirgus pieejamības veicināšanai. Lai to panāktu, tiek uzsvērta nepieciešamība pēc valsts atbalsta instrumentiem un ES finansēšanas mehānismiem, kas varētu sniegt uzņēmumiem papildu stabilitāti ilgtermiņa investīciju veikšanai. Tādēļ ES politika šajā jomā vērsta uz to, lai nodrošinātu, ka tīrās tehnoloģijas kļūst par būtisku konkurētspējas un ekonomiskās izaugsmes dzinējspēku nākamajās desmitgadēs.

1.2. [bookmark: _Toc195514392]Latvijas tendences
Latvijas Investīciju un attīstības aģentūra (turpmāk – LIAA) ir noteikta kā klimatneitrālo tehnoloģiju ražošanas vienotais kontaktpunkts (turpmāk – VKP) saskaņā ar, Regulu  2024/1735[footnoteRef:14]. Regula 2024/1735 nosaka, ka VKP ir atbildīgs par atļauju piešķiršanas procesa atvieglošanu un koordinēšanu klimatneitrālo tehnoloģiju projektiem, tostarp stratēģiskiem neto nulles emisiju projektiem (piemēram, informācijas sniegšana par administratīvo procesu, informācijas piekļuves nodrošināšana tiešsaistē, kā arī, lai minētā informācija būtu pieejama centralizētā un viegli piekļūstamā veidā saskaņā ar Regulas 2024/1735 7. pantu). VKP konkrētā projekta virzītājam ir vienīgais kontaktpunkts atļauju piešķiršanas procesā, koordinē un veicina visu attiecīgās dokumentācijas un informācijas iesniegšanu. VKP nodrošina: [14:  Enerģētikas un vides aģentūra savukārt ir atjaunīgās enerģijas ražošanas iekārtu (ar jaudu sākot ar 500 kilovatiem) ieviesēju vienotais kontaktpunkts, kur centralizēti ir iespējams saņemt visu nepieciešamo informāciju par enerģijas ražošanas iekārtu ieviešanai un ekspluatācijas uzsākšanai nepieciešamajām atļaujām un tehniskajām prasībām.] 

· Informācijas sniegšanu par administratīvo procesu racionalizēšanu, tostarp informāciju par pieteikumu pilnīgumu un to izskatīšanas kārtību;
· Vienīgo kontaktpunktu atļauju piešķiršanas procesā, kas koordinē visu attiecīgās dokumentācijas un informācijas iesniegšanu, paziņo projekta virzītājam par visaptveroša lēmuma pieņemšanu;
· Atļauju piešķiršanu ielejās, nodrošinot projektu virzītājiem piekļuvi informācijai par nepieciešamajām atļaujām un pasākumiem, lai novērstu negatīvu ietekmi uz vidi;
· Neto nulles regulatīvo smilškasti, pārvaldot pieprasījumus izveidot regulatīvos izmēģinājumu mehānismus inovāciju veicināšanai;
· Stratēģisko projektu koordināciju, tostarp CO₂ uztveršanas, uzglabāšanas un transportēšanas infrastruktūras projektus, kas tiek atzīti par stratēģiskiem saskaņā ar Regulas 2024/1735 13. un 14. pantu.
​Šobrīd Latvijā nav identificēti projekti klimatneitrālo tehnoloģiju ražošanai, kas varētu pretendēt uz stratēģisko projektu statusu, bet ir uzņēmumi, kas veicina pāreju uz zaļāku enerģiju. Piemēram, SIA Aerones Engineering izstrādā augstas veiktspējas dronus, kas nodrošina vēja turbīnu apkopi, tostarp mazgāšanu, atledošanu un pārklāšanu ar īpašiem aizsardzības materiāliem. CO2 uztveršanas un uzglabāšanas jomā plāni ir cementa ražotājam Schwenk[footnoteRef:15], kura ražošana nākotnē var nebūt ekonomiski pamatota bez šādas iekārtas. Ja esošajā emisiju kvotu tirdzniecības regulējumā nav būtisku izmaiņu, tad pirmās problēmas var parādīties jau 2031.gadā. Ja uztveršana un ar to saistītās vērtību ķēdes netiek izveidotas un nesāk darbību līdz 2040.gadam, tad sākot ar 2040. gadu visām šādām rūpnīcām Eiropā saimnieciskā darbība iespējams, ka jāpārtrauc, jo emisiju kvotas var nebūt pieejamas iegādei. [15:  https://schwenk.lv/par-schwenk/schwenk-latvija/
] 

Tiek analizēti iespējamie pieņemtie lēmumi par CO2 transportēšanas veidu - cauruļvadi, vilciens, autotransports. Lēmumu varēs pieņemt tikai pēc tam, kad būs apzinātas izmaksas visiem variantiem un iegūti saistoši piedāvājumi no pakalpojuma sniedzējiem par tarifiem, kā arī termiņiem. Cauruļvads ir ilgtermiņā ekonomiski pamatotākais risinājums. Autotransports varētu kalpot, kā pārejas perioda risinājums. Dzelzceļš, kā iespējamais risinājums var kļūt tikai tad, ja cauruļvada transports nav iespējams tuvākajos 10-15 gados. 
Krātuvei vēlams ir jābūt pieejamai mirklī, kad sāk strādāt uztveršanas rūpnīca, t.i. 2030.gada nogalē.  Skaidrībai par risinājumu jābūt pēc iespējas ātrāk, bet ne vēlāk, kā 2027.gada pirmajā ceturksnī. 
Šobrīd CO2 apsaimniekošanai Latvijā ir trīs opcijas – 1) transportēt uz Klaipēdas ostu, 2) transportēt uz kādu no Latvijas ostām ar daļēju izmantošanu un 3) uzglabāšana (piemēram, Dobele, Inčukalns, Blīdene). Uzglabāšana būtu lētākā opcija. 
Ja Latvijā izveido CO2 transportēšanas un uzglabāšanas sistēmu, CO2 uztveršana un uzglabāšana (no angļu val.- Carbon capture and storage, turpmāk – CCS) var būt aktuāla arī citiem Latvijas uzņēmumiem. 
CO2 var tikt ne tikai noglabāts, bet arī izmantots  ķīmisko vielu sintēzē, sintēzes procesā izmantojot arī zaļo ūdeņradi. 
1.3. [bookmark: _Toc195514393]Riski

Ārējie un iekšējie riski klimatneitrālu ražošanas tehnoloģiju attīstībai ir: 
· Tehnoloģiski attīstītās valstis - Vācija, Ķīna vai Dānija dominē klimatneitrālo tehnoloģiju iekārtu ražošanā (piemēram, saules paneļi, vēja turbīnas). Latvijai būs grūti iekļūt šajā tirgū bez unikāla piedāvājuma vai zemākām izmaksām.
· Atkarībā no izejmateriāliem (piemēram, kritiskajiem izejmateriāliem, vai elektroniskām komponentēm) var radīt problēmas, ja globālās piegādes ķēdes tiek traucētas ģeopolitisku vai ekonomisku iemeslu dēļ.
· Latvijā ir ierobežota pieredze un infrastruktūra sarežģītu tehnoloģiju ražošanā. Tas var palielināt atkarību no importa vai sadārdzināt vietējo ražošanu.
· Nelielais Latvijas tirgus un ierobežotais privāto investoru kapitāls var kavēt ražošanas attīstību. ES fondu pieejamība ir būtiska, bet birokrātija vai stingri nosacījumi var aizkavēt finansējuma saņemšanu.
· Kvalificēta darbaspēka trūkums var palēnināt inovāciju un ražošanas attīstību. Izglītības sistēmai būs jāpielāgojas, lai apmācītu speciālistus.
· Pagaidām Latvijā nav pietiekama pieprasījuma pēc šādām iekārtām (piemēram, no rūpniecības vai enerģētikas sektora), ražotājiem būs jāorientējas uz eksportu, kas prasa augstu konkurētspēju.
Ārējie un iekšējie riski oglekļa dioksīda uztveršanas un noglabāšanas sistēmas izveidei ir:
· CO₂ transportēšana uz ostām (piemēram, Klaipēdu vai Liepāju) prasa starpvalstu vienošanos un infrastruktūras sinhronizāciju. Ja kaimiņvalstīs kavējas transportēšana, tad tas var ietekmēt Latvijas plānus
· Ja CO₂ kvotu cenas nesasniedz līmeni, kas padara oglekļa uztveršanu un uzglabāšanu (turpmāk –CCS) ekonomiski izdevīgu, vai notiek citas būtiskas regulējuma izmaiņas, uzņēmumi var atteikties no investīcijām, apdraudot gan procesu, gan iekārtu ražošanu.
· CCS tehnoloģijām ir paaugstinātas izmaksas, tajā skaitā  attīstības stadijā. 
· CO₂ transportēšanas un uzglabāšanas sistēmas (piemēram, cauruļvadi vai krātuves) izbūve prasa precīzu plānošanu. Kavēšanās lēmumu pieņemšanā var apdraudēt mērķu savlaicīgu sasniegšanu. 
· Potenciālās uzglabāšanas prasa detalizētus pētījumus un ietekmes uz vidi novērtējumu. Ja tās izrādās nepiemērotas vai nedrošas, projekti var kļūt neīstenojami vai dārgāki.
· Vietējo iedzīvotāju bažas par CO₂ noplūdēm vai ietekmi uz vidi var radīt juridiskus vai politiskus šķēršļus, īpaši uzglabāšanas vietu izveidē.

[bookmark: _Toc195514394]1.4.Mērķi
 Klimatneitrālu tehnoloģiju iekārtu ražošanas kapacitātes izveide: 
· līdz 2030. gadam izveidot Latvijā ražošanas bāzi vismaz divām klimatneitrālu tehnoloģiju iekārtu kategorijām (piemēram, vēja turbīnu apkopes iekārtas, CO₂ uztveršanas sistēmas), kas atbilst Regulas  2024/1735 mērķim, nodrošinot 40% no stratēģisko tehnoloģiju vajadzībām.
CO₂ uztveršanas un uzglabāšanas infrastruktūras attīstība: 
· līdz 2032. gada beigām nodrošināt pilnvērtīgu CCS sistēmu (uztveršana, transports, uzglabāšana), kā arī izmantošanā, kas atbalsta vismaz vienu stratēģisku rūpniecības objektu, bet ir pieejama arī citiem uzņēmumiem, samazinot emisijas un veicinot tehnoloģiju eksportspēju.
Latvijas konkurētspējas stiprināšana zaļo tehnoloģiju tirgū: 
· līdz 2035. gadam pozicionēt Latviju kā specializētu līderi specifisku klimatneitrālo tehnoloģiju iekārtu ražošanā, kā arī CCS risinājumos Ziemeļeiropā, piesaistot investīcijas un sadarbības partnerus.

[bookmark: _Toc195514395]1.5. Uzdevumi
Mērķis 1: Klimatneitrālu tehnoloģiju iekārtu ražošanas kapacitātes izveide:
· Identificēt un veicināt specializēto tehnoloģiju ražošanu, konkurējot ar citām dalībvalstīm  (piemēram, apkopes roboti vai CO₂ uztveršanas moduļi).
· Palielināt tehnoloģisko kapacitāti un inovācijas, veicinot pētniecību un attīstību (turpmāk - P&A), lai izstrādātu ražošanas tehnoloģijas un prototipus.
· Piesaistīt finansējumu un atbalsta mehānismus, nodrošināt investīcijas no ES fondiem un privātā sektora, izmantojot LIAA kā VKP.
Mērķis 2: CO₂ uztveršanas un uzglabāšanas sistēmu attīstība:
· Izveidot CCS infrastruktūru, līdz 2027. gadam pieņemt lēmumu par CO₂ transportēšanas un uzglabāšanas risinājumu, lai uzsāktu darbību 2032. gadā.
· Pielāgot CCS tehnoloģijas Latvijas rūpniecības sektora (piemēram, cementa ražošana vai citās jomās) prasībām.
· Ražot CCS iekārtas un izveidot procesus, lai pielāgotos citiem uzņēmumiem un varētu  eksportēt.
Mērķis 3: Latvijas pozicionēšanās kā konkurētspējīgam dalībniekam:
· Veidot partnerības ar Baltijas un Ziemeļeiropas valstīm tehnoloģiju attīstībai un eksportam.
· Uzlabot darbaspēka kvalifikāciju un prasmes, nodrošinot izglītības programmas un  speciālistu apmācību neto nulles tehnoloģiju ražošanai un CCS uzturēšanai.
· Nodrošināt juridisko un administratīvo atbalstu, racionalizēt atļauju procesus un veicināt inovācijas,tajā skaitā izmantojot regulatīvās smilškastes.

[bookmark: _Toc195514396]1.6. Aktivitātes
Uzdevums: Identificēt un veicināt specializēto tehnoloģiju ražošanu. LIAA īstenot tirgus analīzi, lai sadarbībā ar uzņēmēju organizācijām identificētu iespējamās piegādes ķēdes ES tirgū.
· Atbalstīt jaunas investīcijas identificētajās jomās, izmantojot stratēģisko projektu statusu, paātrināt administratīvās procedūras, ja nepieciešams, veidojot regulatīvās smilškastes.
Uzdevums:  Palielināt tehnoloģisko kapacitāti un inovācijas.
· Pilnveidot atbalsta nosacījumus Latvijā reģistrētiem uzņēmumiem, tajā skaitā jaunuzņēmumiem, inovatīvu neto nulles emisiju tehnoloģiju attīstībai visā tehnoloģijas attīstības ciklā – no rūpnieciskiem pētījumiem līdz eksperimentālām izstrādnēm un, kur iespējams, demonstrācijas projektiem, motivējot uzņēmumus, tostarp, jaunuzņēmumus sadarboties savā starpā un ar pētniecības organizācijām, lai izstrādātu jaunas tehnoloģijas un inovatīvus produktus, cita starpā, izmantojot inovāciju inkubatorus un akseleratorus.
· Sniegt atbalstu pētniecības organizācijām neto nulles emisiju tehnoloģiju attīstībai, piemēram, izmantojot valsts pētījumu programmas, fundamentālo un lietišķo pētījumu programmas, kā arī atbalstot pētniecības organizāciju dalību ES un starptautiskajos projektos, tādējādi audzējot zinātnisko un pētniecības kompetenci.
· Izveidot sadarbības platformu starp Latvijas augstākām mācību iestādēm un privātā sektora organizācijām.
· Izveidot normatīvo ietvaru, kas sniedz iespēju uzņēmumiem, kas attīsta neto nulles emisiju tehnoloģijas, ierosināt speciālās regulatīvās vides izveidi, nodrošinot uzņēmumiem iespēju testēt inovatīvus risinājumus ar uzraudzības iestāžu atļauju, bet ar mazāk stingriem noteikumiem. Šāda pieeja palīdz pārbaudīt jaunas tehnoloģiju idejas reālās situācijās, sekmēt šo ideju straujāku komercializāciju, nenonākot konfliktā ar esošo regulējumu, un dod iespēju veikt uzlabojumus pirms risinājums tiek pilnībā ieviests.
Uzdevums: Piesaistīt finansējumu un atbalsta mehānismus.
· Izvērtēt un apkopot šobrīd pieejamo Latvijas un ES horizontālo atbalsta programmu iespējas, klimatneitrālu tehnoloģiju atbalstam un publicēt informāciju LIAA VKP mājas lapā. 
· Organizēt investīciju forumu ar investīciju banku un privāto investoru dalību.
· ES fondu nākamā perioda darbības programmā paredzēt atbilstošu finansējumu klimatneitrālu industriju attīstības veicināšanai.
Uzdevums:  Izplānot un izveidot CCS infrastruktūru.
· Nodrošināt nepieciešamo regulējumu normatīvajos aktos CO2 uztveršanas, transportēšanas un uzglabāšanas sistēmas izveidošanai.
· Identificēt konkrētus CO2 uzglabāšanas risinājumus Latvijas teritorijā.
· Īstenot ģeoloģiskos pētījumus un ietekmi uz vidi novērtējumu identificētajiem risinājumiem.
· Līdz 2032. gada beigām izveidot Latvijā vismaz vienu CO2 novietni.
· Izstrādāt CO₂ transportēšanas risinājumu uz ostu potenciālai uzglabāšanai ārpus Latvijas, kā arī, ņemot vērā nākotnē izbūvējamo krātuvi, izvērtējot ekonomiski pamatotākus transportēšanas veidus un ceļus. 
Uzdevums: Integrēt CCS ar rūpniecības vajadzībām.
· Izvērtēt CO2 uztveršanas lietderību un nepieciešamību enerģētikas un rūpniecības uzņēmumos, Latvijas  klimatneitralitātes mērķu un attiecīgā uzņēmuma mērķu sasniegšanai, attiecīgi ņemot vērā šo plānu ietekmi uz nepieciešamo CCS infrastruktūru.
· Izvērtēt iespēju un veicināt uztvertā CO2 izmantošanu rūpnieciskos procesos, tajā skaitā ķīmiskajos procesos, kur izmanto arī zaļo ūdeņradi. 
· Sadarboties ar “Schwenk” CCS iekārtu izveidošanai, īstenojot to kā stratēģisko projektu ar paātrinātiem saskaņošanas termiņiem. 
· Nodrošināt nepieciešamās standartizācijas adaptāciju. 

Uzdevums: Attīstīt CCS tehnoloģiju pielietojamību
· Veicināt lokālās komponentes iekļaušanu CCS tehnoloģiskajos risinājumos. 
· Izvērtēt iespēju un veicināt CCS tehnoloģisko risinājumu vietējo ražošanu un eksportu. 
Uzdevums: Veidot partnerības ar Baltijas un Ziemeļeiropas valstīm tehnoloģiju attīstībai un eksportam.
· Izveidot regulāru koordinācijas mehānismu Baltijas valstu starpā par klimatneitrālām tehnoloģijām un kritiskajiem izejmateriāliem. 
· Piedalīties ES Net-Zero platformās (2025–2030).
Uzdevums: Uzlabot darbaspēka kvalifikāciju un prasmes. 
· Nodrošināt “zaļo prasmju” iekļaušanu dažādos izglītības līmeņos, īpaši dabaszinības, tehnoloģijas, inženierijas un matemātikas (no angļu val.- S- science, T- technology, E-engineering, M-mathematics, turpmāk – STEM) jomās.
· Sniegt atbalstu, kas ļauj uzņēmējiem apmaksāt darbinieku augstāko izglītību, atbalsta pieejamība uzņēmējiem pārkvalificēšanās iespējām, zināšanu kapacitātes celšanai, kā arī darba tirgus sistēmas izveidei (cilvēkkapitāla pieejamības paaugstināšanai).
· Attīstīt profesionālās izglītības programmas un apmācību iniciatīvas, kas sagatavo darbaspēku “zaļo” tehnoloģiju ieviešanai transporta, enerģētikas, lauksaimniecības un rūpniecības nozarēs.
· Stiprināt profesionālās izglītības programmas, veicināt prasmju pilnveidi un pārkvalifikāciju, izmantojot valsts un ES fondus, piemēram, Eiropas Sociālo fondu, Erasmus+ programmu.
· Veicināt Latvijas zinātnisko institūciju iesaisti ES līmeņa pasākumos, kas vērsti uz neto nulles emisiju klimatneitrālo industrijas akadēmiju izveidi, lai veicinātu prasmju un zināšanu attīstību tehnoloģijās, kas nepieciešamas pārejai uz neto nulles emisiju ekonomiku. Sekmēt nacionāla līmeņa apmācību programmas, kas būs pielāgotas vietējā darba tirgus vajadzībām, piemēram, tādās nozarēs kā atjaunīgās enerģijas tehnoloģijas, energoefektivitāte, ūdeņraža tehnoloģijas, elektrifikācija un oglekļa uztveršanas un uzglabāšanas risinājumi, gan ES kopīgas apmācību programmas un moduļus.
· Veicināt Latvijas zinātnisko institūciju iesaisti Eiropas Komisijas (turpmāk – EK) organizēto klimatneitrālo akadēmiju veidošanā un izglītības iestādes akadēmiju izveidoto programmu ieviešanā.[footnoteRef:16] [16:  https://ec.europa.eu/newsroom/growth/items/823315/en
] 

· Veicināt studentu prakses iespējas inovatīvajos uzņēmumos, kas iesaistīti klimatneitrālo tehnoloģiju vērtību ķēdēs. 
Uzdevums: Nodrošināt juridisko un regulatīvo atbalstu
· Nodrošināt investīcijas veicinošu projektu apkalpošanu prioritārā kārtībā (“zaļais koridors”) ar nolūku šādiem projektiem un attiecīgiem Latvijas uzņēmumiem, kas investē neto nulles emisiju tehnoloģiju ražošanā, nodrošināt publiskā sektora pakalpojumus paātrinātā kārtībā.
· Nepieciešamības gadījumā, paātrinātā kārtībā īstenot normatīvā regulējuma izmaiņas vai izveidot regulatīvās smilškastes. 
· Nodrošināt individuālu pieeju liela mēroga neto nulles emisiju tehnoloģiju ražošanas investīciju projektu jeb vadošo projektu (angļu val. flagship projects) izvietošanai Latvijā, tai skaitā, kur attiecināms – (a) nodrošināt vadošo projektu izskatīšanu Ekonomikas ministrijas izveidotajā lielo un stratēģiski nozīmīgo investīciju projektu operatīvajā darba grupā, kā arī nepieciešamības gadījumā virzītizskatīšanai Ministru prezidenta vadītajā Lielo un stratēģiski nozīmīgo investīciju projektu koordinācijas padomē; (b) nodrošināt projekta īstenošanai nepieciešamo publisko infrastruktūru vai citus ieguldījumus, tajā skaitā ad-hoc atbalsta veidā.
· Atbilstoši Regulas 2024/1735 nosacījumiem, iekļaut ilgtspējas kritērijus publiskajos iepirkumos, kas nosaka, ka piegādātājiem un pakalpojumu sniedzējiem jāizmanto neto nulles emisiju tehnoloģijas vai jāspēj nodrošināt siltumnīcefekta gāzu  emisiju samazināšanu savā darbībā, cik iespējams, akcentējot vietējās komponentes izmantošanu.

[bookmark: _Toc195514397]1.7. Panākumu faktori
Plānoto mērķu, uzdevumu un aktivitātes būs atkarīgas no vairākiem savstarpēji saistītiem faktoriem:
· Savlaicīga finansējuma piesaiste no ES fondiem, valsts budžeta un privātā sektora ir būtiska, lai nodrošinātu resursus iekārtu ražošanas un CO₂ uztveršanas/uzglabāšanas infrastruktūras attīstībai, īpaši ņemot vērā Latvijas ierobežoto vietējo kapitālu. 
· Atkarībā no tehnoloģiskās gatavības, tostarp pētniecības un attīstības projektu spējas radīt konkurētspējīgas tehnoloģijas un pielāgot tās tirgus prasībām, noteiks, vai Latvija varēs izveidot specilaizēto ražošanas nozari. 
· Infrastruktūras izveide līdz 2027. gadam, īpaši attiecībā uz CO₂ transportēšanas un noglabāšanas sistēmām, ir kritiska, lai izpildītu 2030. gada mērķus un novērstu kavēšanos rūpniecības dekarbonizācijā. 
· Kvalificēta darbaspēka pieejamība, ko nodrošina mērķtiecīgas apmācības un izglītības programmas, būs izšķiroša, lai uzturētu un attīstītu tehnoloģisko kapacitāti.
·  Efektīva sadarbība ar starptautiskajiem partneriem, tostarp kaimiņvalstīm un ES tehnoloģiju līderiem, veicinās zināšanu apmaiņu, eksporta iespējas un infrastruktūras sinhronizāciju.
Sabiedrības atbalsta nodrošināšana, skaidrojot CCS un zaļo tehnoloģiju ieguvumus un mazinot bažas par drošību vai ietekmi uz vidi, būs nepieciešama, lai pārvarētu potenciālo pretestību un sekmētu projektu īstenošanu. Šo faktoru harmoniska īstenošana noteiks, vai Latvija spēs sasniegt izvirzītos mērķus un nostiprināties kā konkurētspējīgs dalībnieks neto nulles tehnoloģiju jomā.

[bookmark: _Toc195514398]1.8. Rezultatīvie rādītāji

· Līdz 2030. gadam vismaz 2 uzņēmumi Latvijā ražo neto nulles tehnoloģiju iekārtas ar kopējo jaudu vismaz 10 milj. euro gadā.
· Līdz 2028. gadam izstrādāti un sertificēti vismaz 3 jauni iekārtu prototipi 
· Līdz 2032. gada beigām CCS infrastruktūra ar vismaz 1 krātuvi un transportēšanas sistēmu ir pilnībā funkcionāla. 
· Līdz 2030. gadam.piesaistīto investīciju apjoms nozarē sasniedz vismaz 300 milj. euro 
· Līdz 2030.gadam apmācīti vismaz 200 speciālisti neto nulles tehnoloģiju un CCS jomā).



2. [bookmark: _Toc195514399]Rūpniecības sektora zaļināšana

Rūpniecības sektora zaļināšana ir būtisks priekšnoteikums ceļā uz klimatneitrālu ekonomiku, nodrošinot siltumnīcefekta gāzu emisiju samazināšanu un energoefektivitātes paaugstināšanu, kur iespējams, veicinot elektrifikāciju. Šis process ietver gan fosilo energoresursu pakāpenisku aizstāšanu ar atjaunīgajiem energoresursiem, gan modernu tehnoloģiju ieviešanu ražošanas procesos, uzlabojot resursu izmantošanas efektivitāti. Lai veicinātu šo pāreju, nepieciešams skaidrs normatīvais regulējums un atbilstoši atbalsta mehānismi, kas sniedz uzņēmējiem priekšrocības ilgtspējīgu risinājumu ieviešanā. ES līmenī noteiktais regulējums spēlē nozīmīgu lomu, nosakot zaļināšanas tempu un prioritātes, kas tiks aplūkotas turpmākajā sadaļā.
[bookmark: _Toc195514400]2.1. Globālās un Eiropas Savienības tendences

ES Tīrās rūpniecības vienošanās paredz, ka, saskaroties ar augstām enerģijas izmaksām un sīvu globālo konkurenci, Eiropas rūpniecības nozarēm ir vajadzīgs tūlītējs atbalsts. Tīrās Rūpniecības vienošanās nosaka konkrētas darbības, lai dekarbonizāciju pārvērstu par spēcīgu Eiropas rūpniecības izaugsmes virzītājspēku. Tāpēc, cita starpā, ir jāsamazina enerģijas cenas, jārada kvalitatīvas darbvietas un jāpiedāvā optimāli apstākļi uzņēmējdarbībai. 

Tīrās rūpniecības vienošanās paredz pasākumus katram ražošanas posmam, akcentējot:  
· energoietilpīgās nozares, kā tērauda, metālu un ķimikāliju ražošanas nozares, kam steidzami vajadzīgs atbalsts dekarbonizācijai, pārejai uz tīru enerģiju, kā arī cīņā ar augstajām izmaksām, negodīgu globālo konkurenci un sarežģītajiem noteikumiem;
· tīro tehnoloģiju nozari, kas ir turpmākās konkurētspējas pamatā un ir nepieciešama rūpniecības pārveidei, apritīgumam[footnoteRef:17] un dekarbonizācijai. [17:  2026. gadā Eiropas Komisija publicēs Aprites ekonomikas aktu, lai paātrinātu pāreju uz aprites ekonomiku un nodrošinātu, ka retie materiāli tiek izmantoti un atkal izmantoti efektīvi, samazinātu mūsu atkarību no starptautiskajiem piegādātājiem un radītu kvalitatīvas darbvietas. Mērķis ir līdz 2030. gadam panākt, ka 24 % kritiski svarīgo materiālu ir apritīgi. 
] 

Tīrās rūpniecības vienošanās galvenie elementi ir:
· Enerģijas cena, kas ir konkurētspējas pamats. Lai samazinātu enerģijas rēķinus rūpniecībai, uzņēmumiem un mājsaimniecībām, vienlaikus veicinot pāreju uz mazoglekļa ekonomiku, tīru produktu pieprasījuma stimulēšana, kur Eiropas Komisijas piedāvātais Rūpniecības dekarbonizācijas paātrināšanas akts palielinās pieprasījumu pēc ES ražotiem tīriem produktiem, ieviešot ilgtspējas un noturības kritērijus, un kritēriju “ražots Eiropā” attiecībā uz publiskajiem un privātajiem iepirkumiem, kā arī 2026. gadā EK pārskatīs publiskā iepirkuma regulējumu, lai ieviestu ilgtspējas, noturības un Eiropas priekšrocības kritērijus attiecībā uz ES publisko iepirkumu stratēģiskajās nozarēs.
· Zaļās pārkārtošanās finansēšana: ar tīrās rūpniecības kursu tiks mobilizēti vairāk nekā 100 miljardi euro tīrās ražošanas atbalstam ES. Eiropas Komisija  pieņems jaunu valsts atbalsta regulējumu tīrās rūpniecības kursa ietvaros, lai paātrinātu valsts atbalsta pasākumus atjaunīgās enerģijas izvēršanai, rūpniecības dekarbonizācijai un pietiekamu ražošanas jaudu nodrošināšanai tīro tehnoloģiju sektorā; nostiprinās Inovāciju fondu un ierosinās Rūpniecības dekarbonizācijas bankas izveidi ar mērķi mobilizēt 100 miljardus euro, pamatojoties uz Inovāciju fonda līdzekļiem, papildu ieņēmumiem, kas izriet no emisiju tirdzniecības sistēmu (turpmāk – ETS) daļām, kā arī “InvestEU” pārskatīšanas;  izsludinās īpašu uzaicinājumu pamatprogrammas “Apvārsnis Eiropa” ietvaros, lai stimulētu pētniecību un inovāciju šajās jomās; grozīs “InvestEU” regulu, lai palielinātu finanšu garantiju summu, ko “InvestEU” var sniegt investīciju atbalstam. Tas ļaus mobilizēs līdz 50 miljardiem euro tīro tehnoloģiju un tīrās mobilitātes risinājumu ieviešanai, kā arī atkritumu samazināšanai.
· Apritīgums un piekļuve materiāliem - Kritiski svarīgas izejvielas[footnoteRef:18] ir ļoti svarīgas Eiropas rūpniecībai. ES ir jānodrošina piekļuve šīm izejvielām un jāsamazina atkarība no neuzticamiem piegādātājiem. Apritīgumu ir svarīgi iekļaut mūsu dekarbonizācijas stratēģijā, lai maksimāli izmantotu ES ierobežotos resursus. EK ieviesīs mehānismu, kas ļaus Eiropas uzņēmumiem sadarboties un apvienot savu pieprasījumu pēc kritiski svarīgām izejvielām; izveidos ES centru kritiski svarīgajām izejvielām nolūkā veikt kopīgus izejvielu iepirkumus ieinteresēto uzņēmumu vārdā, tādējādi panākot apjoma radītus ietaupījumus un sniedzot iespēju vienoties par labvēlīgākām cenām un nosacījumiem; 2026. gadā pieņems Aprites ekonomikas aktu, lai paātrinātu pāreju uz aprites ekonomiku un nodrošinātu, ka retie materiāli tiek izmantoti un atkal izmantoti efektīvi, samazinātu mūsu atkarību no starptautiskajiem piegādātājiem un radītu kvalitatīvas darbvietas. Mērķis ir līdz 2030. gadam panākt, ka 24 % materiālu ir apritīgi.  [18:  https://single-market-economy.ec.europa.eu/sectors/raw-materials/areas-specific-interest/critical-raw-materials_en
] 

· Prasmes un kvalitatīvas darbavietas - ES darbaspēkam ir jābūt ar vajadzīgajām prasmēm, lai atbalstītu pāreju uz mazoglekļa ekonomiku, tai skaitā prasmēm tīro tehnoloģiju, digitalizācijas un uzņēmējdarbības jomā.  EK izveidos prasmju savienību, kas investē darba ņēmējos, attīsta prasmes un rada kvalitatīvas darbvietas.  “Erasmus+” nostiprinās izglītības un apmācības programmas, lai attīstītu kvalificētu un pielāgoties spējīgu darbaspēku un novērstu prasmju trūkumu galvenajās nozarēs, ar finansējumu līdz 90 miljoniem euro.
Pieejamas enerģijas plāns  paredz pasākumus gan īstermiņā, lai samazinātu enerģijas izmaksas rūpniecībai, gan ilgtermiņā, lai strukturāli pārveidotu energoapgādi – uzsverot elektrifikāciju, vietēji ražotas enerģijas izmantošanu un tīkla infrastruktūras attīstību. Plāns balstās uz trim virzieniem: 1) enerģijas cenu samazināšanu, 2) tīrās enerģijas un elektrifikācijas paplašināšanu, 3) labi funkcionējošu gāzes tirgu nodrošināšanu.
Kā viens no būtiskākajiem atbalsta mehānismiem izcelti elektroenerģijas pirkuma līgumi (PPA) un atšķirību līgumi (CfD), kuru izmantošana tiks veicināta ar Eiropas Investīciju bankas pilotprogrammu. Plānota arī valsts atbalsta noteikumu vienkāršošana un jaunu vadlīniju izstrāde, lai atvieglotu šo līgumu izmantošanu. Eiropas Komisija paredz ieviest arī tīklu ražošanas atbalsta paketi ar vismaz 1,5 miljardu euro garantiju tīkla komponentu ražotājiem un pilnveidot regulējumu, kas ļautu rūpniecības uzņēmumiem izmantot tīru enerģiju elastīgāk un izmaksu ziņā efektīvāk.
Lai risinātu problēmas ar augstām elektroenerģijas cenām, īpaši saistībā ar gāzes cenu svārstībām, ES izstrādās mehānismus, kas ļaus dalībvalstīm piemērot valsts atbalsta pasākumus ārkārtas cenu apstākļos. Tāpat tiks izstrādāti priekšlikumi nodokļu un tīkla maksas optimizācijai, nodrošinot saskaņotu, prognozējamu un uz inovācijām orientētu vidi ilgtermiņa investīcijām tīrajās tehnoloģijās.

 Saskaņā ar Atjaunīgās enerģijas direktīvu (ES) 2023/2413, dalībvalstīm rūpniecībā jāpalielina atjaunīgo energoresursu izmantošana, vidēji par 1,6 procentpunktiem gadā periodā no 2021. līdz 2025. gadam un no 2026. līdz 2030. gadam. Tāpat dalībvalstīm līdz 2030. gadam vismaz 42% un līdz 2035. gadam 60% no rūpniecībā izmantotā ūdeņraža ir jābūt no atjaunīgiem nebioloģiskas izcelsmes degvielas avotiem.
Dalībvalstīm jāveicina atjaunīgā ūdeņraža izmantošana rūpniecībā, radot ekonomiski dzīvotspējīgas un tehniski iespējamas alternatīvas fosilajam kurināmajam, īpaši apkurei zem 200°C, un jāizstrādā brīvprātīgas produktu marķēšanas shēmas, kas parāda atjaunīgo energoresursu izmantošanu ražošanā.
Transporta sektorā direktīva nosaka, ka līdz 2030. gadam vismaz 29% transportā patērētās enerģijas ir jābūt no atjaunīgajiem avotiem vai arī jāpanāk 14,5% siltumnīcefekta gāzu emisiju samazinājums. Turklāt vismaz 5,5% no transportā patērētās enerģijas jābūt atjaunīgām nebioloģiskas izcelsmes degvielām un uzlabotiem biodegvielas un biogāzes veidiem, no kuriem vismaz 1 procentpunktam jābūt atjaunīgajam ūdeņradim.
2.1. [bookmark: _Toc195514401]Latvijas tendences
[image: ]
1.Attēls.2020.gadā cenu salīdzinājums kopējai pievienotai vērtībai rūpniecībā (Centrālās statistikas pārvaldes (turpmāk – CSP) dati)

Kopējā pievienotā vērtība Latvijā 2023. gadā bija 28338,2 miljoni euro, rūpniecība sastādīja ap 15% no kopējās pievienotās vērtības. Galvenā rūpniecības pievienotā  vērtība koncentrējas dažādās nozarēs, piemēram,kokrūpniecībā un  pārtikas rūpniecībā.
[image: ]2. Attēls. Rūpniecības nozaru devums pievienotajā vērtībā (CSP dati)

Dominējošā nozare, kas veido teju 23% no rūpniecības kopējās saražotās pievienotās vērtības, ir kokapstrāde. 2022. gadā šīs nozares kopējā pievienotā vērtība bija vairāk kā 800 miljoni euro, 2019. gadā sastādīja pat vairāk kā 900 miljonus euro jeb 28% no kopējās pievienotās vērtības. 



[image: ]3. Attēls. Kopējais enerģijas gala patēriņš Latvijā (Eurostat 2023. gada dati)
[image: ]Rūpniecība sastāda aptuveni 26% no enerģijas gala patēriņa. Enerģijas patēriņš rūpniecībā no  2011. gada līdz 2022. gadam ir pieaudzis par 21%. AER izmantošana rūpniecībā ir pieaugusi (2011. gadā - 258 ktoe, 2022. gadā - 487ktoe), parādot pozitīvu tendenci pārejai uz tīrākiem enerģijas avotiem. Cietā fosilā kurināmā izmantošana (piemēram, akmeņogles) ir ievērojami samazinājusies salīdzinājumā ar 2011. gadu (2011. gadā - 55 ktoe, 2022. gadā - 8 ktoe). Pārējo energoresursu izmantošana rūpniecībā šajā laika periodā bijusi relatīvi stabila.
4. Attēls. Enerģijas gala patēriņa izmaiņas rūpniecībā no 2011. -2022. gadam (Eurostat 2022 gada dati)

[image: ]5. Attēls. Enerģijas gala patēriņš rūpniecībā. (Eurostat 2023. gada dati)

Lielāko īpatsvaru sastāda AER- kurināmā koksne (malka, koksnes atlikumi, kurināmā šķelda, koksnes briketes, koksnes granulas).
6. Attēls. Nozīmīgāko rūpniecības nozaru daļa no kopējā enerģijas galapatēriņa. (CSP dati)
Kokrūpniecības nozare ir absolūti dominējošā nozare enerģijas patēriņā, veidojot 57, 5% no kopējā patēriņa, kas ir redzams arī no 2.attēla, kokrūpniecībai sastādot lielāko daļu no saražotās pievienotās vērtības.  
Energointensitāte raksturo enerģijas patēriņu produkta vai pakalpojuma ražošanai- statistikas un salīdzināšanas nolūkos energointensitāti mēra, izsakot, cik daudz energoresursi tiek patērēti, lai saražotu noteiktu pievienoto vērtību. Jo mazāka energointensitāte, jo labāk. Latvijā ir augstāki energointensitātes rādītāji nekā citās ES valstīs. Īpaši liela atšķirība vērojama tieši koksnes, koka un korķa izstrādājumu ražošanā- Latvijā vidēji patērē 3 reizes vairāk energoresursus nekā citās ES valstīs, lai saražotu tādu pašu pievienoto vērtību. Šeit lielāko problēmu rada nevis energoefektivitāte, bet gan tieši zema pievienotā vērtība. Respektīvi Latvijā netiek pietiekami ražoti koksnes izstrādājumi ar augstu pievienoto vērtību, piemēram, 2022. gadā vairāk nekā 50% no koksnes izstrādājumu eksporta veidoja kurināmā koksne, apaļkoki un zāģmateriāli. Kurināmās koksnes īpatsvars koksnes produktu eksporta portfelī veido arvien lielāku īpatsvaru. Savukārt sarežģītāku produktu -  produktu ar augstāku pievienoto vērtību un zināšanu un prasmju ietilpību, eksporta izaugsme iepaliek. 
7. Attēls. Apstrādes rūpniecības energointensitātes vidējais salīdzinājums Latvijā un Eiropas Savienībā (Avots: Odyssee datu bāze)

Latvijas apstrādes rūpniecības energoefektivitāte ir zemāka nekā vidēji ES. Tas norāda, ka Latvijas rūpniecībā nepieciešams vairāk enerģijas uz vienu saražotās produkcijas euro, salīdzinot ar vidējo ES. 
8. Attēls. Apstrādes rūpniecības energoefektivitātes vidējais salīdzinājums Latvijā un Eiropas Savienībā  (Avots: Odyssee datu bāze)

Energoefektivitātes indekss atspoguļo, jo augstāks ir indekss, jo efektīvāk rūpniecības nozare izmanto enerģiju. Latvijas rūpniecības sektorā ir ievērojami zemāks energoefektivitāte līmenis kā vidēji  ES, jo, kā jau iepriekš minēts, Latvijā dominējošā rūpniecības nozare ir koksnes un koka izstrādājumu ražošana, kas pati par sevi ir energoietilpīga. Tā kā šī nozare prasa daudz enerģijas, kopējā energoefektivitāte ir zemāka nekā nozarēs, kuras ražo produkciju ar mazāku enerģijas patēriņu. Vēl ietekmējoši faktori ir novecojusi tehnoloģija, aprīkojums u.c.. Latvijas uzņēmumi līdz šim lielākoties īstenojuši uzlabojumus, kas neprasa vērienīgas investīcijas, piemēram, mainījuši apgaismojumu. Tomēr, jaunas un modernas iekārtas prasa investīcijas, un nopietni energoefektivitātes uzlabojumi lieliem ražošanas uzņēmumiem atmaksājas lēnāk.
Atbilstoši Nacionālā enerģētikas un klimata plāna (turpmāk - NEKP) mērķa scenārijam – kas sasniedz 2030. gada mērķus, bet scenārija ietvaros papildus pasākumi pēc 2030. gada nav paredzēta, Fizikālās enerģētikas institūta (turpmāk - FEI) zinātnieki modelēja rūpniecības sektora attīstību. 

9. Attēls.  Rūpniecības un būvniecības enerģijas gala patēriņa prognoze NEKP  mērķa scenārijā

Prognozējams, ka kopējais energoresursu patēriņš samazināsies (no 36.5 PJ 2020. gadā līdz 34.6 PJ 2050. gadā). Lielāko īpatsvaru enerģijas bilancē veido biomasa, kas prognozējami augs no 16.13 PJ 2020. gadā līdz 24. 16 PJ 2050. gadā jeb aptuveni 50%. Cietā fosilā kurināmā daudzums enerģijas gala patēriņā būvniecībā varētu sarukt par gandrīz 83% līdz 2050. gadam, tāpat arī dabasgāze un centralizētā siltumapgāde (respektīvi 83% un 81% ). Elektroenerģijas patēriņš līdz 2050. gadam pieaugs par 21.5%, enerģijas ietaupījums 2050. gadā- 6.2 PJ, salīdzinot ar 2020.g.
Ņemot vērā apkopoto informāciju, esošajā rūpniecībā pāreja uz atjaunīgajiem energoresursiem nav galvenais izaicinājums, bet būtiski ir uzlabot energoefektivitāti. Kokrūpniecības nozares pārstāvji ir norādījuši uz nepieciešamību atbalstīt atlikumsiltuma izmantošanu.
Esošajā rūpniecībā šobrīd rūpnieciskajos procesos nav identificēta nepieciešamība pēc ūdeņraža, bet nepieciešams turpināt izvērtējumu ūdeņraža lomai smagā transporta zaļināšanā.

[bookmark: _Toc195514402]2.3.Riski
Ekonomiskie riski: 
· Augstas investīciju izmaksas modernām tehnoloģijām un iekārtām, kas nepieciešamas energoefektivitātes uzlabošanai un elektrifikācijai, var palielināt ražošanas izmaksas, īpaši jomās, kur dominē zemas pievienotās vērtības produkti. 
· Esošā nodokļu un tarifu politika (piemēram, elektroenerģijas nodoklis un tīkla tarifu struktūra) var kavēt elektrifikāciju un konkurētspēju salīdzinājumā ar reģioniem ārpus ES, piemēram, ASV, kur elektroenerģijas cenas ir zemākas.
· Finansējuma trūkums vai atkarība no ES fondiem var palēnināt pāreju uz zaļākām tehnoloģijām.
Tehnoloģiskie riski: 
· Novecojušas tehnoloģijas un infrastruktūra rada barjeras straujai energoefektivitātes uzlabošanai.
· Ierobežota pieredze un zināšanas par modernu risinājumu ieviešanu, kā arī administratīvie šķēršļi (piemēram, atlikumsiltuma izmantošana).
Politiskie un regulējošie riski: 
· Nesaskaņota vai nepietiekami elastīga valsts politika (piemēram, balansēšanas izmaksu sadale, tīkla tarifu šķērssubsīdijas) var radīt nevienlīdzīgus konkurences apstākļus un bremzēt investīcijas AER un energoefektivitātē.
· ES klimata mērķu (piemēram, 55% emisiju samazinājums līdz 2030. gadam) nesasniegšana var rezultēties sankcijās vai reputācijas zaudējumos.
Sociālie un tirgus riski: 
· Pretestība no uzņēmumiem, kas baidās no īstermiņa rentabilitātes samazināšanās, pārejot uz dārgākām tehnoloģijām.
· Eksporta tirgus svārstības, jo zemas pievienotās vērtības produkti (piemēram, kurināmā koksne) var zaudēt konkurētspēju, ja globālais pieprasījums pārorientējas uz augstākas pievienotās vērtības precēm.

[bookmark: _Toc195514403]2.4. Mērķi

Samazināt energointensitāti: Līdz 2030. gadam samazināt rūpniecības energointensitāti par 20% salīdzinājumā ar 2022. gadu, palielinot augstas pievienotās vērtības produktu īpatsvaru.
Palielināt AER īpatsvaru: Līdz 2030. gadam panākt, ka AER veido vismaz 78.1% no rūpniecības enerģijas gala patēriņa[footnoteRef:19]. [19:  Atbilstoši Nacionālā enerģētikas plāna mērķa scenārijam 2.1. Mērķi un to izpildes novērtējums Dimensija I: Dekarbonizācija un AE  https://likumi.lv/ta/id/353615-aktualizetais-nacionalais-energetikas-un-klimata-plans-20212030gadam
] 

Veicināt elektrifikāciju: Līdz 2050. gadam palielināt elektroenerģijas īpatsvaru rūpniecības procesos par 30% salīdzinājumā ar 2022. gadu.
Nodrošināt, ka RFNBO (nebioloģiskas izcelsmes atjaunojamās degvielas) 2030. gadā sastāda 42% no ūdeņraža, kas izmantots enerģētikas un neenerģētikas mērķiem rūpniecības sektorā, bet 2035. gadā – 60%. 
[bookmark: _Toc195514404]2.5. Uzdevumi
 Energointensitātes samazināšana: 
· Veicināt pāreju uz augstas pievienotās vērtības produktiem.
· Modernizēt ražošanas tehnoloģijas un iekārtas, lai samazinātu enerģijas patēriņu uz saražoto vienību.
AER īpatsvara palielināšana: 
· Turpināt biomasas izmantošanu un veicināt citu AER (piemēram, saules un vēja enerģijas) integrāciju rūpniecībā.
· Atbalstīt atlikumsiltuma izmantošanas tehnoloģiju ieviešanu.
Elektrifikācijas veicināšana: 
· Aizstāt fosilo kurināmo tehnoloģijas ar elektriskām alternatīvām (piemēram, siltumsūkņi, elektriskās krāsnis).
· Veicināt pieejamu un konkurētspējīgu elektroenerģijas cenu rūpniecībai.
Emisiju samazināšana: 
· Pilnībā izbeigt cietā fosilā kurināmā izmantošanu un samazināt dabasgāzes patēriņu, pārejot uz AER un elektrifikāciju.
· Īstenot energoefektivitātes pasākumus, kas tieši ietekmē emisiju apjomu.
Zaļā ūdeņraža izmantošanas veicināšana un oglekļa dioksīda uztveršana rūpnieciskajos procesos:
· Identificēt potenciālās zaļā ūdeņraža izmantošanas iespējas rūpniecībā enerģētiskos un neenerģētiskos procesos.

2.6. [bookmark: _Toc195514405]Aktivitātes
.
· Izveidot regulāru sadarbības formātu ar lielākajām uzņēmēju organizācijām, lai izstrādātu nepieciešamās nākotnes atbalsta programmas rūpniecības zaļināšanai, Nacionālā enerģijas un klimata plāna mērķu sasniegšanā rūpniecības sektorā, kā arī administratīvo šķēršļu identificēšanai.
· Atbilstoši komersantu identificētajām problēmām, sagatavot nepieciešamās normatīvo aktu izmaiņas, kas novērš administratīvos šķēršļus un veicina rūpniecības zaļināšanu.
· Primāri, izmantojot ES finansējumu, nodrošināt atbalstu (granti un finanšu instrumenti), kas atbalsta, cik iespējams, Latvijā ražotu klimatneitrālu tehnoloģiju ieviešanu un uzņēmumu ražošanas procesu modernizāciju, nodrošinot prioritāru atbalstu projektiem atjaunīgās enerģijas, energoefektivitātes, ūdeņraža tehnoloģiju un elektrifikācijas jomās.
· Atbalstīt trešo pušu iniciatīvas, kas vērstas uz neto nulles emisiju tehnoloģiju ekselences centru izveidi, lai atbalstītu uzņēmumus to pārejā uz zaļo tehnoloģiju plašāku izmantošanu.


Energointensitātes samazināšana: 
· Izstrādāt valsts atbalsta programmu augstas pievienotās vērtības koksnes produktu (piemēram, mēbeļu, būvmateriālu) ražošanai.
· Izstrādāt atbalsta programmas un citus atbalsta mehānismus uzņēmumiem, kas investē modernās, energoefektīvās iekārtās.
AER īpatsvara palielināšana: 
· Veicināt biomasas koģenerācijas projektu attīstību, piedāvājot finansiālu atbalstu un vienkāršojot atļauju izsniegšanu.
· Izveidot pilotprojektus saules paneļu un vēja turbīnu uzstādīšanai rūpniecības objektos.
· Atbalstīt atlikumsiltuma izmantošanas tehnoloģiju ieviešanu ar regulējuma maiņu, atbalsta mehānismiem  un sadarbības modeļu izstrādi.
Elektrifikācijas veicināšana: 
· Izvērtēt un īstenot mehānismus ar mērķi samazināt tarifus energointensīvajiem uzņēmumiem.
· Izstrādāt atbalsta programmas un finansēšanas mehānismus  elektrisko tehnoloģiju ieviešanas atbalstam.
Emisiju samazināšana: 
· Piedāvāt oglekļa emisiju samazināšanas stimulus (piemēram, ETS ieņēmumu reinvestēšanu energoefektivitātes projektos).
· Novērtēt CO2 uztveršanas un uzglabāšanas vai izmantošanas iespējas rūpniecības sektorā un izstrādāt nepieciešamos atbalsta pasākumus. 
· Izstrādāt optimālo risinājumu oglekļa dioksīda uztveršanai, izmantošanai, pārvadāšanai  un uzglabāšanai gan cementa ražošanas vajadzībām, gan citu potenciālo Latvijas ražotāju vajadzībām, gan arī izvērtējot oglekļa dioksīda uzglabāšanas pakalpojuma ekspertu.

Zaļā ūdeņraža izmantošanas veicināšana rūpnieciskajos procesos:
· Novērtēt zaļā ūdeņraža iespējas esošās rūpniecības dekarbonizācijā un veicināt pilotprojektu izveidi, lai veicinātu ūdeņraža patēriņa mērķa sasniegšanu rūpniecības sektorā.
· Izvērtēt zaļā ūdeņraža iespējamo pielietojumu smagā transporta zaļināšanā, rūpniecības sektorā.
· Izveidot CO2 transportēšanas un ūdeņraža piegādes ķēdes rūpniecības vajadzībām.


[bookmark: _Toc195514406]2.7. Panākumu faktori
Finansējuma pieejamība: ES fondu, valsts budžeta un privāto investīciju efektīva izmantošana tehnoloģiju modernizācijai un AER integrācijai. Skaidra un stabila regulējošā vide, kas atbalsta elektrifikāciju un energoefektivitāti (piemēram, nodokļu un tarifu reforma). Aktīva iesaiste  ar rūpniecības asociāciju, lai identificētu praktiskus risinājumus un veicinātu tehnoloģiju ieviešanu. Veicināt sabiedrības izpratni par  zaļās pārejas ekonomiskajiem un vides ieguvumiem.

[bookmark: _Toc195514407]2.8. Rezultatīvie rādītāji

· Sasniegt šī ziņojuma mērķu sadaļā noteiktos skaitliskos rādītājus.
· Investīcijas: Energoefektivitātes un AER projektos investēto līdzekļu apjoms sasniedz vismaz 500 miljonus euro līdz 2030. gadam.


[bookmark: _Toc195514408]3.Klimatneitrālo tehnoloģiju izmantošana Latvijas industrijā, zaļā ūdeņraža ekosistēmas izveide

“Latvijas produktivitātes ziņojumā 2024”[footnoteRef:20] (turpmāk – LPZ2024) izcelts,  produktivitātes konverģences dinamikas palēnināšanās liecina par “produktivitātes slazdu”, kura pārvarēšanai ir nepieciešams paātrināt strukturālās reformas un būtiski uzlabot inovatīvos risinājumus. [20:  https://www.lvpeak.lu.lv/zinatniskie-projekti/latvijas-produktivitates-zinojums/] 

LPZ2024 norādīts, ka Latvijas apstrādes rūpniecības salīdzinoši zemo produktivitātes līmeni un mēreno dinamiku būtiski nosaka strukturālā rakstura faktori. Latvijas apstrādes rūpniecības struktūrā izteikti dominē zemo tehnoloģiju nozares. Tas ir skaidrojams ar tradicionālo nozaru (pārtikas rūpniecība un kokapstrādes rūpniecība) nozīmīgo daļu, kas kopā veido gandrīz pusi no apstrādes rūpniecības kopējās pievienotās vērtības un tas ir gandrīz pusotras reizes vairāk nekā vidēji ES.  2019. gadā augsto tehnoloģiju nozarēs bija nodarbināti tikai 4 % no kopējā nodarbināto skaita apstrādes rūpniecībā, kas ir gandrīz divreiz mazāk nekā vidēji ES. Savukārt zemās un vidēji zemās tehnoloģiskās intensitātes nozarēs nodarbinātie veidoja gandrīz 87 %, t.i. pusotru reizes vairāk nekā vidēji  ES valstīs.
Atbilstoši Ziņojuma par Latvijas ekonomikas attīstību mērķa scenārijam ir izstrādāts Enerģētikas stratēģijas 2050[footnoteRef:21] projekta optimistiskais [+] scenārijs. Šajā scenārijā piepildās labvēlīgie globālie un lokālie faktori, padarot Latviju pievilcīgu investīcijām, pateicoties lētai enerģijai un pieaugošām iespējām ieviest efektīvus enerģētikas risinājumus. Šajā informatīvajā ziņojumā tiek pieņemts, ka sasniedzamie rādītāji atbilst minētajam scenārijam.  [21:  https://www.kem.gov.lv/lv/latvijas-energetikas-strategija-2050?utm_source=https%3A%2F%2Fwww.google.com%2F
] 

Latvijai ir stratēģiski svarīgi atbalstīt neto nulles emisiju tehnoloģiju ieviešanu un izmantošanu industrijā, īpaši – rūpniecībā. Šāda pieeja var sniegt ieguldījumu ES klimatneitralitātes mērķu līdz 2050. gadam sasniegšanā un palielināt uzņēmumu starptautisko konkurētspēju. Neto nulles emisiju tehnoloģiju plašāka izmantošana industrijā palīdzētu samazināt rūpniecības izmešus, stiprinātu enerģētisko neatkarību, veidotu vidi jaunu investīciju un ES atbalsta finansējuma piesaistei, kā arī sniegtu iespēju veidot labāk apmaksātas darba vietas augstākas pievienotās vērtības nozarēs, vienlaikus veicinot inovācijas, kas stiprinātu Latvijas tehnoloģisko potenciālu. Savlaicīga rīcība šajā jomā nodrošinātu Latvijas uzņēmumiem stabilu pamatu ilgtspējīgai attīstībai.
Šobrīd pārvades tīklā ir rezervēta 6 GW jauda jaunām AER elektroenerģijas ražošanas jaudām, kas ir tehniski pieejama. Tiek pieņemts, ka pārvades tīkla infrastruktūra nākotnē būs atbilstoša veiktajām prognozēm. Tāpat paredzams, ka saražotajam elektroenerģijas pārpalikumam varētu atrasties pieprasījums eksportā.
Tomēr ir jāņem vērā, ka arī citās reģiona valstīs tiek plānotas būtiskas AER elektroenerģijas jaudas, pie tam šajās valstīs bieži būs līdzīgi meteoroloģiskie apstākļi, kas ietekmēs saules un vēja enerģijas ražošanu. Tāpēc optimālāka stratēģija būtu elektroenerģijas pārpalikumu izmantot vietējā ražošanā, tajā skaitā ūdeņraža ekosistēmas attīstībā (sk. 10. attēlu). Būtiski ir neaprobežoties tikai ar ūdeņraža ražošanu, bet izmantot to tālāk ķīmisko vielu ražošanas procesā, kur iespējams, izmantojot arī uztverto CO2. 


.

Description automatically generated]10. Attēls. Ūdeņraža ekosistēma un vērtību ķēde (Avots – Starptautiskā atjaunīgās enerģijas aģentūra (turpmāk – IRENA))

3.1 [bookmark: _Toc195514409]Globālās tendences

Ūdeņradis ir būtisks elements globālajos centienos samazināt siltumnīcefekta gāzu emisijas un panākt klimatneitralitāti. Starptautiskā atjaunīgās enerģijas aģentūra (IRENA) veic pētījumus un sniedz rekomendācijas par ūdeņraža izmantošanas iespējām dažādās nozarēs, vienlaikus veicinot starptautisko sadarbību ūdeņraža vērtību ķēdes attīstībā. Arī Starptautiskā enerģētikas aģentūra (IEA) aktīvi strādā pie politikas rekomendāciju izstrādes, ūdeņraža tehnoloģiju tirgus analīzes un inovāciju atbalsta. Šo organizāciju darbs nodrošina zinātnisku pamatojumu un starptautiskus standartus, kas ļauj saskaņot nacionālos un reģionālos ūdeņraža attīstības plānus.
Zaļais ūdeņradis, ko ražo, veicot ūdens elektrolīzi, izmantojot atjaunīgos enerģijas avotus, piemēram, vēja, saules vai ūdens enerģiju, ir kļuvis par vienu no galvenajām komponentēm globālajā pārejā uz neto nulles ekonomiku. Tā, kā zaļais ūdeņradis ir nulles emisiju enerģijas nesējs, tam ir potenciāls dekarbonizēt nozares, kurās tieša elektrifikācija ir problemātiska, piemēram, smago rūpniecību, tālsatiksmes transportu un enerģijas uzglabāšanu. Atkarībā no izmantotā ražošanas veida ūdeņradim tiek piešķirti dažādi krāsu nosaukumi (sk. 1.Tabulu).
1. Tabula “Ūdeņraža iedalījums”
	Zaļais ūdeņradis
	Ražots, izmantojot atjaunīgo enerģiju ūdens elektrolīzei, neradot CO2 emisijas

	Zilais ūdeņradis
	Iegūts no dabasgāzes, izmantojot tvaika metāna reformingu (angļu val. steam methane reforming) ar CO2 uztveršanu un uzglabāšanu

	Pelēkais ūdeņradis
	Ražots no dabasgāzes, izmantojot tvaika metāna reformingu bez CO2 uztveršanas

	Melnais/brūnais ūdeņradis
	Iegūts, izmantojot melno vai brūno ogli, radot augstas CO2 emisijas

	Rozā ūdeņradis
	Ražots, izmantojot kodolenerģiju ūdens elektrolīzei

	Tirkīzzilais ūdeņradis
	Iegūts, izmantojot metāna pirolīzi, radot cieto oglekli kā balkusproduktu

	Dzeltenais ūdeņradis
	Ražots, izmantojot saules enerģiju ūdens elektrolīzei

	Baltais ūdeņradis
	Dabā sastopamais ūdeņradis, atrodams pazemes nogulumos



Zaļā ūdeņraža ražošana pēdējos gados ir piedzīvojusi ievērojamu tehnoloģisko progresu, ko nosaka nepieciešamība pēc tīrākiem enerģijas risinājumiem.
Elektrolīzes efektivitāte: Protonu apmaiņas membrānu[footnoteRef:22]  un sārmu elektrolīzes iekārtu efektivitāte ir sasniegusi vairāk nekā 80 %, padarot zaļā ūdeņraža ražošanu rentablāku un mērogojamu. Jaunākās inovācijas ietver fotoelektroķīmiskās sistēmas, kas izmanto saules gaismu tiešai ūdens sadalīšanai ūdeņradī un skābeklī, vēl vairāk uzlabojot enerģijas konversijas rādītājus. [22:  https://en.wikipedia.org/wiki/Proton-exchange_membrane
] 

Jaunie katalizatori: Jaunu elektrokatalizatoru, piemēram, materiālu uz rutēnija bāzes, izstrāde ir ļāvusi ražot ūdeņradi zemākā temperatūrā un spiedienā. Šie katalizatori uzlabo elektrolizatoru izturību un selektivitāti, padarot tos piemērotākus rūpnieciska mēroga lietojumiem.
Bioloģiskās un hibrīdmetodes: Pētījumi par bioūdeņraža ražošanu, izmantojot aļģes un hibrīdsistēmas, kas apvieno biotehnoloģijas ar ķīmiskiem procesiem, ir daudzsološi ilgtspējīgai ūdeņraža ražošanai ar zemu enerģijas patēriņu. Lai gan patlaban ieguvumi ir pieticīgi, šīs metodes piedāvā ceļu turpmākai inovācijai zaļā ūdeņraža ražošanā.
Zaļais ūdeņradis arvien biežāk tiek izmantots kā izejviela zemas oglekļa dioksīda emisijas ķimikāliju ražošanai, kas ir būtiskas, lai dekarbonizētu dažādus rūpnieciskos procesus.
Zaļais amonjaks: Zaļais amonjaks, ko sintezē, izmantojot zaļo ūdeņradi un slāpekli, apiet Hābera-Boša procesu, kas rada lielas oglekļa emisijas. Nesenie sasniegumi specializēto katalizatoru jomā ir uzlabojuši efektivitāti, padarot zaļo amonjaku par enerģijas nesēju un dzīvotspējīgu alternatīvu mēslošanas līdzekļiem[footnoteRef:23]. [23:  https://royalsociety.org/news-resources/projects/low-carbon-energy-programme/green-ammonia/
] 

Metanols un organiskās ķīmiskās vielas: Zaļo ūdeņradi un  uztverto CO2 var izmantot, lai ražotu metanolu[footnoteRef:24], kas ir galvenā rūpnieciskā ķimikālija un potenciālā degviela. Inovācijas katalītiskajos procesos ir samazinājušas metanola ražošanas enerģētisko pēdu, kas atbilst aprites ekonomikas mērķiem. [24:  https://www.sciencedirect.com/science/article/pii/S2212982022004644
] 

Ilgtspējīga degviela: Zaļajam ūdeņradim ir izšķiroša nozīme sintētisko degvielu, piemēram, aviācijas un kuģniecības e-degvieluražošanā, vienlaikus šo sintētisko degvielu nākotnes loma vēl nav viennozīmīgi skaidra. Uzlabotas reaktoru konstrukcijas un integrācija ar atjaunīgiem enerģijas avotiem ir padarījusi šīs degvielas dzīvotspējīgākas, lai dekarbonizētu grūti ietekmējamas nozares.
Enerģijas uzglabāšana un tīkla balansēšana: Zaļo ūdeņradi teorētiski var izmantot atjaunīgās enerģijas pārpalikumu uzglabāšanai, risinot vēja un saules enerģijas nepastāvības problēmu, tomēr šobrīd šī opcija nešķiet izmaksu efektīva salīdzinot ar citām uzglabāšanas metodēm. 
Eksporta iespējas: Šobrīd daudzas pasaules valstis izstrādā stratēģijas no ūdeņraža iegūtu produktu, piemēram, amonjaku vai metanolu,  eksportam, vai ES gadījumā – ražošanai plašākam ES tirgum, ne tikai vietējām vajadzībām.
Transports: Zaļo ūdeņradi var izmantot, lai dekarbonizētu smago transportu, kā arī dzelzceļu, gadījumos, kad elektrifikācija nav ekonomiski pamatota. 
Detalizētāk globālā situācija, tehnoloģiskās iespējas un izaicinājumi izanalizēta pārskata rakstā[footnoteRef:25]. [25:  https://www.sciencedirect.com/science/article/pii/S0360319925000382
] 

Tomēr – neskatoties uz pieejamajiem tehniskajiem risinājumiem un dažādiem ambicioziem plāniem, ņemot vērā izmaksas un citu šķēršļus ir būtiska starpība starp uzstādījumiem un to ekonomisko pamatotību[footnoteRef:26] [26:  https://www.nature.com/articles/s41560-024-01684-7
] 


Globālās enerģētikas attīstības tendences un regulējuma ietvars tiek veidots, balstoties uz nozīmīgākajām starptautiskajām iniciatīvām un pētījumiem, ko izstrādā IRENA un IEA. Šīs organizācijas veic detalizētu analīzi par enerģijas pārejas scenārijiem, tehnoloģiju attīstību un politikas instrumentiem, kas nepieciešami klimatneitralitātes mērķu sasniegšanai.
IRENA analītiskie ziņojumi sniedz būtisku ieguldījumu ilgtspējīgas enerģētikas attīstībā, izceļot atjaunīgās enerģijas potenciālu un investīciju nepieciešamību. Viens no nozīmīgākajiem dokumentiem ir “Global Renewables Outlook: Energy Transformation 2050” jeb “Pasaules atjaunīgo energoresursu perspektīvas: Enerģētikas transformācija 2050. gadam”, kas analizē iespējamos dekarbonizācijas scenārijus un to ekonomisko ietekmi līdz 2050. gadam. Ziņojumā uzsvērts, ka sistemātiska pāreja uz AER var nodrošināt vairāk nekā 70% no pasaules primārās enerģijas patēriņa, vienlaikus radot līdz pat 42 miljoniem jaunu darbavietu atjaunīgās enerģijas nozarē[footnoteRef:27]. Papildus tam, “Renewable Capacity Statistics 2023” jeb “Statistika par atjaunīgo energoresursu ražošanas jaudu 2023.gadā” norāda, ka 2022. gadā globālā atjaunīgās enerģijas jauda pieauga par 9,6%, sasniedzot 3 372 GW. Nozīmīgākais pieaugums novērots saules un vēja enerģijas segmentā, kas kopā veidoja 88% no jaunās uzstādītās jaudas[footnoteRef:28]. [27:  https://www.irena.org/publications/2020/Apr/Global-Renewables-Outlook-2020]  [28:  https://www.irena.org/publications/2023/Mar/Renewable-Capacity-Statistics-2023] 

Papildus tam, IRENA 2024. gada novembrī publicēja ziņojumu ”Quality Infrastructure Roadmap for Green Hydrogen” jeb “Zaļā ūdeņraža kvalitatīvas infrastruktūras ceļvedis”, kurā detalizēti izklāstīta globālās kvalitatīvas infrastruktūras nozīme zaļā ūdeņraža attīstībā[footnoteRef:29]. Ziņojums piedāvā ceļvedi standartizācijas, sertifikācijas un atbilstības novērtēšanas sistēmu izveidei, lai nodrošinātu starptautiski saskaņotu pieeju zaļā ūdeņraža tirgum. Galvenie ziņojuma secinājumi: [29:  https://www.irena.org/Publications/2024/Nov/A-Quality-Infrastructure-Roadmap-for-green-hydrogen] 

· Globāla harmonizācija: nepieciešamība veidot vienotus standartus un sertifikācijas sistēmas, lai nodrošinātu uzticamu un pārredzamu tirgu zaļajam ūdeņradim;
· Sertifikācijas mehānismi: ieteikumi izstrādāt efektīvas verifikācijas un izsekojamības sistēmas, kas ļautu tirgus dalībniekiem pierādīt ūdeņraža ilgtspējību;
· Politikas instrumenti: ieteikts veicināt politikas ietvaru, kas atbalsta kvalitātes infrastruktūras ieviešanu un investīciju piesaisti;
· Tehnoloģiskie risinājumi: uzsvars uz inovācijām un pētniecību, lai uzlabotu ūdeņraža ražošanas, uzglabāšanas un transportēšanas tehnoloģijas.
Šis ziņojums ir būtisks instruments Latvijas ūdeņraža ekosistēmas attīstības kontekstā, jo skaidri norāda uz nepieciešamību izveidot robustu regulatīvo un sertifikācijas sistēmu, kas ļautu Latvijas uzņēmumiem efektīvi iesaistīties starptautiskajā zaļā ūdeņraža tirgū. Galvenais projekta rezultāts ir vispārīgs ceļvedis, kā valstis var attīstīt kvalitatīvu infrastruktūru, lai efektīvi atbalstītu zaļā ūdeņraža nozari, īpašu uzmanību pievēršot vērtību ķēdes ūdeņraža ražošanas un izplatīšanas segmentiem. Šajā ceļvedī ir iekļauti šādi pieci posmi:
1. Zaļā ūdeņraža potenciāla novērtēšana;
2. Valsts ūdeņraža stratēģijas izstrāde;
3. Valsts kvalitātes infrastruktūras ekosistēmas novērtējums;
4. Kvalitātes infrastruktūras pakalpojumu piedāvājuma un pieprasījuma novērtējums visā vērtību ķēdē (sk. 11. attēlu);
5. Kvalitatīvas infrastruktūras attīstības rīcības plāns.
IEA regulāri publicē ziņojumus, kas ietver enerģētikas sektora transformācijas ilgtermiņa analīzi un politikas rekomendācijas. Viens no vadošajiem dokumentiem, “World Energy Outlook 2022“ jeb “Pasaules enerģētikas apskats 2022”, aplūko globālās enerģētikas sistēmas attīstības scenārijus, izceļot nepieciešamību pēc stratēģiskas enerģētikas politikas plānošanas un investīciju palielināšanas tīrās enerģijas tehnoloģijās. Ziņojumā uzsvērts, ka, lai sasniegtu Parīzes nolīguma mērķus un nodrošinātu stabilu pāreju uz zemu oglekļa emisiju ekonomiku, nepieciešams trīskāršot ieguldījumus atjaunīgajā enerģijā līdz 2030. gadam[footnoteRef:30]. Turklāt “Energy Technology Perspectives 2023” jeb “Enerģētikas tehnoloģiju perspektīvas 2023” sniedz detalizētu pārskatu par enerģētikas tehnoloģiju attīstību un uzsver, ka ūdeņraža tehnoloģijas, energoefektivitātes risinājumi, akumulatoru uzglabāšana un oglekļa uztveršanas un uzglabāšanas (CCUS) sistēmas būs kritiski svarīgas nākotnes dekarbonizācijas procesos[footnoteRef:31]. Ziņojumā tiek norādīts, ka, lai sasniegtu globālās nulles emisiju mērķus līdz 2050. gadam, politikas veidotājiem jāveicina koordinēta industriālo nozaru transformācija, nodrošinot inovāciju un infrastruktūras attīstību. Savā ziņojumā “The Future of Hydrogen” jeb “Ūdeņraža nākotne” IEA norāda, ka zaļā ūdeņraža izmantošana var palīdzēt dekarbonizēt energoietilpīgās nozares un palielināt enerģētisko neatkarību, īpaši reģionos ar augstu fosilo degvielu importu[footnoteRef:32]. [30:  https://www.iea.org/reports/world-energy-outlook-2022]  [31:  https://www.iea.org/reports/energy-technology-perspectives-2023]  [32:  https://www.iea.org/reports/the-future-of-hydrogen] 


Pamatojoties uz IRENA un IEA analītiskajiem ziņojumiem, iespējams secināt, ka atjaunīgās enerģijas un zema oglekļa tehnoloģiju attīstība būs būtiska globālās enerģētikas pārejas veicināšanai. Lai nodrošinātu klimata mērķu izpildi un ilgtspējīgu ekonomisko izaugsmi, nepieciešams:
· Paātrināt investīcijas atjaunīgās enerģijas infrastruktūrā, īpaši elektroenerģijas ģenerācijas un uzglabāšanas tehnoloģijās;
· Sekmēt starptautisko sadarbību ūdeņraža tehnoloģiju, CCUS un citu dekarbonizācijas risinājumu ieviešanā;
· Izstrādāt efektīvus regulatīvos instrumentus un stimulējošus finanšu mehānismus, kas veicinātu inovatīvu un klimatneitrālu tehnoloģiju plašāku izmantošanu.
· Gan IRENA, gan IEA ziņojumi norāda uz nepieciešamību veidot koordinētu, ilgtermiņa politiku, kas balstīta uz zinātniskās izpētes datiem un tehnoloģiskām prognozēm. Latvijas kontekstā šo rekomendāciju ieviešana ir kritiska, lai valsts spētu integrēt neto nulles emisiju tehnoloģijas un stiprināt savu konkurētspēju globālajā enerģētikas tirgū.

[bookmark: _Toc195514410]3.2. Eiropas Savienības tendences
Eiropas Savienības līmenī ūdeņraža attīstības stratēģija paredz līdz 2030. gadam panākt 10 miljonus tonnu atjaunīgā ūdeņraža ražošanu ES un importēt vēl 10 miljonus tonnu. Šis mērķis ir daļa no RePowerEU plāna, kas izstrādāts, lai samazinātu atkarību no fosilajiem energoresursiem un stiprinātu Eiropas enerģētisko neatkarību[footnoteRef:33]. Ūdeņraža izmantošana rūpniecībā tiek uzskatīta par vienu no efektīvākajiem risinājumiem, lai samazinātu emisijas tajās nozarēs, kur tieša elektrifikācija nav iespējama, piemēram, tērauda, ķīmiskajā un cementa ražošanā. Vienlaikus tiek attīstīta arī ūdeņraža izmantošana transportā, īpaši smagajā autotransportā, kuģniecībā un aviācijā, kur atjaunīgā ūdeņraža pielietojums var ievērojami samazināt fosilo degvielu patēriņu. [33:  https://ec.europa.eu/commission/presscorner/detail/en/ip_22_1511] 

Lai veicinātu ūdeņraža izmantošanu rūpniecībā un enerģētikā, ES īsteno vairākas iniciatīvas, tostarp Eiropas ūdeņraža banku, kas atbalsta ūdeņraža tirgus attīstību un palīdz mazināt izmaksu starpību starp atjaunīgo un fosilo ūdeņradi. Svarīga loma ir arī Ūdeņraža stratēģijai, kas izstrādāta, lai nodrošinātu saskaņotu pieeju infrastruktūras attīstībai un ūdeņraža ražošanas atbalstam. 
Papildus tam, ES regulatīvajā ietvarā tiek izstrādāti ūdeņraža kvalitātes un sertifikācijas standarti, kas nepieciešami, lai nodrošinātu uzticamu un ilgtspējīgu tirgu. Piemēram, CertifHy ir viena no vadošajām Eiropas sertifikācijas sistēmām, kas ļauj nodrošināt ūdeņraža izsekojamību un atbilstību ilgtspējības kritērijiem[footnoteRef:34]. Tāpat tiek strādāts pie jauniem ūdeņraža transportēšanas un uzglabāšanas risinājumiem, piemēram, cauruļvadu infrastruktūras pielāgošanas un ūdeņraža maisījuma integrācijas esošajos gāzes tīklos. [34:  https://www.certifhy.eu/] 

Eiropas Komisija 2022. gadā izveidoja Eiropas Ūdeņraža banku (angļu val. European Hydrogen Bank, EHB), lai atbalstītu atjaunīgā ūdeņraža ražošanu Eiropā un veicinātu tā izmantošanu kā stratēģisku enerģijas nesēju rūpniecības un enerģētikas sektorā[footnoteRef:35]. Šīs iniciatīvas mērķis ir mazināt finansiālos šķēršļus, kas saistīti ar atjaunīgā ūdeņraža ražošanu, un sekmēt stabila tirgus attīstību. [35:  https://energy.ec.europa.eu/topics/eus-energy-system/hydrogen/european-hydrogen-bank_en] 

Viens no būtiskākajiem Eiropas Ūdeņraža bankas instrumentiem ir ūdeņraža izsoļu mehānisms, kas sniedz finansiālu atbalstu atjaunīgā ūdeņraža ražotājiem. Šis mehānisms:
· Nodrošina tiešās subsīdijas, kas sedz izmaksu starpību starp atjaunīgā un fosilā ūdeņraža ražošanu;
· Atbalsta projektus, kas ražo un piegādā atjaunīgo ūdeņradi, vienlaikus garantējot fiksētu subsīdiju maksājumu;
· Izmantojams dalībvalstu nacionālajām subsīdijām, nepakļaujoties sarežģītai valsts atbalsta saskaņošanai ar Eiropas Komisiju;
· Ir jau aktīvi ieviests vairākās ES dalībvalstīs.

Latvijai šī pieeja var nodrošināt iespēju atbalstīt ūdeņraža ražošanas projektus bez ilgstošām administratīvām procedūrām, kas parasti nepieciešamas valsts atbalsta programmu apstiprināšanai ES līmenī.
Papildus izsoļu mehānismam Eiropas Ūdeņraža banka ievieš arī pilotmehānismu[footnoteRef:36], kas paredzēts, lai testētu dažādas atbalsta shēmas un nodrošinātu optimālus instrumentus ūdeņraža tirgus attīstībai. Šī iniciatīva ļauj pārbaudīt: [36:  https://energy.ec.europa.eu/topics/eus-energy-system/hydrogen/european-hydrogen-bank/mechanism-support-market-development-hydrogen_en] 

· efektīvākās subsīdiju metodes,
· iespējas mazināt finansiālos riskus ūdeņraža ražotājiem,
· ilgtermiņa atbalsta mehānismus ūdeņraža ekosistēmas attīstībai.

Ņemot vērā Latvijas pašreizējās iniciatīvas ūdeņraža tehnoloģiju attīstībā (piemēram, “"Power to X” termināla izbūvi Liepājā, zaļā amonjaka rūpnīcu Ventspilī,  pirmās Ūdeņraža ielejas Latvijā izveidi ap starptautisko lidostu Rīga un citus projektus), Eiropas Ūdeņraža bankas izsoļu sistēma var būt atbalsta instruments Latvijas ūdeņraža ekosistēmas izveidē. Šīs sistēmas izmantošana ļautu nodrošināt subsīdijas atjaunīgā ūdeņraža ražošanas projektiem bez nepieciešamības veidot valsts budžeta līdzfinansējumu vai gaidīt sarežģītu EK atbalsta shēmu apstiprināšanu. Tomēr pastāv arī viedokļi, ka Ūdeņraža bankas mehānismi kopumā nav attaisnojušies un būtu aizstājami ar vienkāršākiem subsīdiju mehānismiem[footnoteRef:37]. [37:  https://www.hydrogeninsight.com/analysis/opinion-eu-needs-to-ditch-european-hydrogen-bank-and-take-h2global-approach-to-subsidies/2-1-1774628
] 

Ņemot vērā Eiropas un globālos centienus, Latvijai ir iespēja integrēt ūdeņraža tehnoloģijas savā enerģētikas un rūpniecības stratēģijā, veicinot inovācijas, piesaistot investīcijas un stiprinot starptautisko sadarbību. Eiropas Ūdeņraža bankas mehānismi, kā arī IRENA un IEA sniegtās rekomendācijas var palīdzēt veidot efektīvu politiku, kas nodrošinās Latvijai konkurētspējīgu pozīciju ūdeņraža nozarē un veicinās ilgtspējīgu ekonomikas attīstību.
Latvijas ūdeņraža nozare vēl ir tikai sākumstadijā, bez komerciālas ražošanas un ar ierobežotu iekšzemes pieprasījumu, izņemot maza mēroga trolejbusu projektu Rīgā. Tomēr, ņemot vērā potenciālo pieprasījumu rūpniecībā, transportā un koģenerācijas stacijās, ir plāni sākt ražošanu vairākās vietās.
2024. gada 27. septembrī LIAA noslēdza līgumu ar SIA “ERNST & YOUNG BALTIC” par stratēģiskās analīzes izstrādi Latvijas atkrastes vēja enerģijas nozarei, kas sniedz detalizētāku pārskatu par Latvijas un Igaunjas atkrastes vēja enerģijas kopprojekta ELWIND (turpmāk- ELWIND) ietekmi uz Latvijas tautsaimniecību. Analīzes dati liecina, ka, lai palielinātu ELWIND projekta ekonomiskos ieguvumus, nepieciešams:
	• Palielināt lokālās komponentes apjomu, attīstot vismaz vienu atkrastes vēja enerģijas parkus apkalpojošo ostu Latvijā vai piesaistot atkrastes vēja parku komponenšu ražotājus;
	• Attīstīt ūdeņraža un no tā atvasināto produktu ražošanu Latvijā.
Pašlaik ūdeņraža izmantošana Latvijā ir ierobežota, ņemot vērā, ka vienīgais reālais ūdeņraža lietotājs ir trolejbusu projekts Rīgā. Šī projekta ietvaros sabiedriskā transporta operators AS “Rīgas Satiksme” iegādājās 10 ūdeņraža kurināmā elementu trolejbusus, kas ļauj tiem kursēt ārpus elektrisko vadu tīkla. Lai to atbalstītu, tika uzbūvēta neliela izmēra ūdeņraža ražotne, kurā ūdeņradis tiek ražots no dabasgāzes, kā arī Latvijā pirmā ūdeņraža uzpildes stacija. Stacijas jauda ir 300 kg ūdeņraža dienā, un tā apkalpo trolejbusu parku, taču tai ir arī potenciāls ūdeņraža mobilitātes lietojumiem nākotnē. Ņemot vērā, ka tā ir pirmā ūdeņraža uzpildes stacija Baltijas valstīs, tā pozicionē Rīgu kā potenciālu ūdeņraža transporta mezglu, kas savieno Latviju, Igauniju un Lietuvu.
AS “Latvenergo”un Izraēlas uzņēmums H2Pro 2025. gada martā vienojušies veikt iespēju izpēti saistībā ar H2Pro zaļā ūdeņraža ražošanas iekārtām, kas Latvenergo varētu sniegt inovatīvu risinājumu, tā stiprinot zaļās enerģētikas attīstību.
Ūdeņraža pielietojuma iespējas:
· Rūpniecība: Zaļais ūdeņradis var tikt izmantots augstas temperatūras procesos, kur elektrifikācija nav efektīva, piemēram, stikla šķiedras ražošanā un ķīmiskajā rūpniecībā.
· Transports: Latvijā plānota ūdeņraža uzpildes staciju izveide, kas ļautu attīstīt ūdeņraža mobilitāti smagajā transportā, dzelzceļā neelektrificētās līnijās un aviācijā.
· Enerģētika: Ūdeņradis var tikt izmantots esošajās koģenerācijas stacijās, aizstājot dabasgāzi, kā arī enerģijas uzglabāšanai un tīkla balansēšanai​.

Veiksmīgai neto nulles emisiju mērķu sasniegšanai, ir būtiska dažādu iesaistīto pušu sadarbība. Zemāk redzamā tabula sniedz pārskatu par ar Ekonomikas ministrijas identificētajām neto nulles emisiju industrijā iesaistītajām pusēm: ministrijām, asociācijām, klasteriem, pētniecības organizācijām, augstākās izglītības iestādēm, uzņēmumiem un citām institūcijām (sk. 2. un 3. Tabulu).

3. Tabula “Latvijas ūdeņraža ielejas vērtību ķēde”

Latvijas rūpniecības dekarbonizācija un pāreja uz neto nulles emisiju tehnoloģiju izmantošanu nav tikai klimata politikas mērķis, bet arī iespēja stiprināt konkurētspēju un veicināt investīciju piesaisti. Lai Latvija varētu attīstīt modernu un ilgtspējīgu industriju, būtiski ir veidot labvēlīgu vidi investīcijām tīro tehnoloģiju jomā, īpaši saistībā ar jaunu ražošanas jaudu izveidi, infrastruktūras attīstību un inovācijām. Šajā kontekstā Latvijā jau tiek īstenoti vairāki nozīmīgi investīciju projekti, kas atbilst neto nulles emisiju tehnoloģiju attīstības prioritātēm un veicina pāreju uz ilgtspējīgu ekonomiku.
Lai nodrošinātu Latvijas industrijas konkurētspēju un sekmētu pāreju uz tīrām tehnoloģijām, tiek attīstīti vairāki stratēģiski nozīmīgi projekti:
Ūdeņraža lidmašīnu projekts “Fokker Next Gen” – Nīderlandes uzņēmums “Fokker Next Gen” sadarbībā ar Ekonomikas ministriju un Rīgas Tehnisko universitāti plāno attīstīt ūdeņraža gaisa kuģu ekspluatācijas inženierzinātņu izcilības centru. Līdz 2035. gadam plānots nodot klientiem pirmās ar ūdeņradi darbināmās pasažieru lidmašīnas. Kopējais investīciju apjoms – 150 milj. euro.
Starptautiskā lidosta Rīga ar BalticHydrogenGroup OU 2023.gadā ir parakstījusi Saprašanās memorandu par  Ūdeņraža ielejas izveidi, iesaistot vairākas citas ieinteresētās puses, lai izveidotu ūdeņraža ekosistēmu sākot no ražošanas – uzglabāšanas – transporta sistēmas – uzpildes patērētājiem. Projekta ietvaros tiks nodrošināta ūdeņraža ražošana 640 tonnas gadā, ietverot publiski pieejamas uzpildes stacijas un demonstrēts patēriņš vairākās industrijās. 
BalticHydrogenGroup (BHG) ūdeņraža ekosistēmas projekts 4 fāzēs, kas paredz līdz 2029.gadam izveidot 6 ražotnes katru ar elektrolīzes jaudu 5-20 MW. Pirmā fāze sadarbībā ar Starptautisko Lidostu Rīgu, piesaistot privāto finansējumu 26 milj. euro apmērā 5MW elektrolīzei, uzglabāšanai un 5 uzpildes staciju izveidei, 49 darba vietu radīšanai, R&D centra izveidei izglītības veicināšanai ūdeņraža iekārtu tehniskās apkalpes jomās. Papildus sadarbībā ar ieinteresētajām pusēm tiek piesaistīts publiskais finansējums no vairākiem EU resursu fondiem patēriņa veidošanai.
“Van Oord” atkrastes vēja atbalsta bāze Liepājā – Nīderlandes uzņēmums “Van Oord” 2024. gada martā noslēdza teritorijas rezervācijas līgumu ar Liepājas speciālo ekonomisko zonu par atkrastes vēja parku atbalsta bāzes un lielgabarīta kravu termināla izveidi. Projekts paredz infrastruktūras izbūvi 55 ha platībā ar investīciju apjomu aptuveni 100 milj. euro. Darbību plānots uzsākt 2027. gadā.
“Power to X” termināls Liepājas ostā – SIA “CIS Liepāja” līdz 2030. gadam plāno izbūvēt atjaunīgās enerģijas kompleksu ar 1000 MW jaudu, kas ļautu saražot apmēram 150 000 tonnas ūdeņraža gadā. Pirmā posma investīcijas – 550 milj. euro, plānots radīt vismaz 80–100 jaunas darba vietas. Projekts iekļauts lielo un stratēģiski nozīmīgo investīciju projektu sarakstā.
Zaļā amonjaka rūpnīca Ventspilī – SIA “PurpleGreen Energy C” un Ventspils brīvosta noslēguši līgumu par 10 hektāru zemes nomu zaļā amonjaka rūpnīcas būvniecībai. Rūpnīcā plānots ražot līdz 100 000 tonnām zaļā amonjaka gadā, ar investīciju apjomu vismaz 266 milj. euro. Darbību plānots sākt līdz 2029. gadam.
Kundziņsalas industriālās teritorijas attīstība – Rīgas brīvostas teritorijā tiek attīstīta 30 ha plaša zaļā industriālā zona, kas sekmēs jūras vēja un sauszemes vēja tehnoloģiju un to komponenšu ražošanu. Plānots, ka ieguldījumi tiks veikti inženiertīklu, pievedceļu un loģistikas infrastruktūras attīstībā, nodrošinot investīciju piesaisti un radot 650 jaunas darba vietas. Līdz 2029. gadam paredzēts piesaistīt vismaz divus komersantus, kuru darbība būs saistīta ar vēja enerģijas tehnoloģiju ražošanu.
Šie investīciju projekti tieši veicina Latvijas rūpniecības pielāgošanos klimata neitralitātes mērķiem, nodrošinot ne tikai siltumnīcefekta gāzu emisiju samazinājumu, bet arī jaunas darbavietas, eksporta iespējas un tehnoloģisko inovāciju attīstību. Lai maksimāli izmantotu šo projektu sniegtās iespējas, nepieciešams turpināt attīstīt investīciju atbalsta mehānismus, vienkāršot administratīvos procesus un stiprināt sadarbību starp uzņēmējiem, zinātniskajām institūcijām un valsts pārvaldi.
[bookmark: _Toc195514412]3.4.Riski un izaicinājumi

· Zems pieprasījums: ūdeņraža ražošana šobrīd nav ekonomiski pamatota, jo trūkst gatavu patērētāju. Bez droša un uzticama patēriņa uzņēmumiem ir grūti pieņemt lēmumus par investīcijām. Salīdzinoši tuvā nākotnē daļu pieprasījuma varētu nodrošināt izmēģinājuma projekti, kas ļautu potenciālajiem patērētājiem izmēģināt ūdeņraža tehnoloģiju bez tūlītējām liela mēroga saistībām, vienlaikus gūstot pieredzi, kas nepieciešama, lai efektīvi palielinātu ražošanas apjomu.
· Augstas izmaksas: zaļais ūdeņradis ir būtiski dārgāks nekā fosilās alternatīvas. Potenciālo patērētāju skaits ir ierobežots, un patērētāju gatavība maksāt par zemu oglekļa emisiju risinājumiem nav pietiekami augsta, lai segtu pašreizējo izmaksu starpību starp ūdeņradi un fosilajām alternatīvām. Uzņēmumiem Latvijā ir pieejamas ES finansējuma programmas, piemēram, Inovāciju fonds un Eiropas Ūdeņraža banka. Tomēr šie instrumenti ir paredzēti liela mēroga darbībām, tāpēc tie nav piemēroti lielākajai daļai potenciālo ūdeņraža lietotāju valstī. Latvijā trūkst arī valsts atbalsta programmu, kas papildinātu ES finansējumu gan ražošanas, gan izmantošanas jomā. Atšķirībā no lielākās daļas ES dalībvalstu Latvija nav piedalījusies nevienā ar ūdeņradi saistītā Eiropas kopējo interešu nozīmīgā projektā (IPCEI), kas vēl vairāk ierobežo tās piekļuvi ūdeņraža finansējumam. Daži pētniecības granti, galvenokārt ES programmās, piemēram, “Apvārsnis Eiropa”, ir pieejami agrīnā attīstības posmā. Tomēr, lai gan šie instrumenti atbalsta tehnoloģiju inovācijas, tie nenodrošina finansiālu atbalstu, kas nepieciešams, lai palielinātu pieprasījumu vai piedāvājumu. Savukārt cita veida valsts atbalsta mehānismi nepastāv un iepriekšējā negatīvā pieredze ir radījusi sabiedrībā skepsi pret jebkādiem atjaunojamās enerģijas subsīdiju mehānismiem. 
· Tehnoloģiskā nenoteiktība: Ūdeņraža tehnoloģijas, piemēram lidmašīnu un sintētisko degvielu ražošana, vēl ir attīstības stadijā, radot riskus saistībā ar efektivitāti un izmaksām, kā arī tehnoloģisko risinājumu tālāko attīstību.
· Regulatīvā neskaidrība: trūkst nepieciešamā regulējuma un koordinācijas starp iesaistītajām pusēm. Transporta nozarē ūdeņradis pašlaik tiek regulēts līdzīgi kā saspiestā dabasgāze (CNG), pat attiecībā uz transportlīdzekļiem ar kurināmā elementiem, kas ne vienmēr ir lietderīgi, ņemot vērā atšķirīgās drošības un tehniskās prasības. Vēl viena būtiska problēma ir ūdeņraža drošības noteikumi, jo īpaši attiecībā uz aizsargjoslām ap degvielas uzpildes stacijām un ražošanas vietām. Tas ir saistīts ar to, ka ūdeņradis ir viegli uzliesmojoša un sprādzienbīstama gāze. Ar to saistītie riski ir redzami galvenokārt tad, ja ūdeņradis tiek pakļauts augstam spiedienam, piemēram, cisternās. Pašreizējie vides aizsardzības noteikumi rada problēmas maza mēroga ūdeņraža ražošanai Latvijā, jo visām ražotnēm ir nepieciešams ietekmes uz vidi novērtējums (turpmāk - IVN). Tomēr IVN regulējuma izmaiņas ir izstrādes stadijā.
·  Nepietiekama infrastruktūra: Ūdeņraža transportēšanas un uzglabāšanas risinājumi vēl nav attīstīti​. Ūdeņraža tehnoloģiju plaša ieviešana, jo īpaši transporta nozarē, ir atkarīga no degvielas uzpildes infrastruktūras pieejamības. Latvijai līdz 2030. gadam ir jāuzstāda ūdeņraža uzpildes stacijas pie galvenajiem autoceļiem, tomēr, neraugoties uz tuvojošos termiņu, nozares pārstāvji pauž bažas par to, ka trūkst skaidrības un dialoga ar iestādēm par šo staciju skaitu un atrašanās vietām. Konkurence: ES tirgus un eksporta jomā Latvijai jākonkurē ar citām Eiropas valstīm, kurām jau ir attīstītāka ūdeņraža infrastruktūra un pieredze. 
· Energoresursu pieejamība: Liela mēroga zaļā ūdeņraža ražošana prasa ievērojamu atjaunīgās enerģijas apjomu, kaut arī ir labas iespējas attīstīt nepieciešamās vēja enerģijas jaudas, tomēr projekti attīstās lēni un ir liela sabiedrības pretestība.

[bookmark: _Toc195514413]3.5. Mērķi
Veicināt Latvijas un ES enerģētikas un klimata mērķu sasniegšanu, ražojot zaļo ūdeņradi un no tā ražotus produktus gan vietējam patēriņam, gan ES tirgum vai eksportam.
Paātrināt investīciju piesaisti, veidojot savstarpēji saistītu uzņēmumu klasterus un veicināt ostu un industriālo zonu attīstību.
Veicināt inovācijas un jaunu darba vietu radīšanu.
Radīt noieta tirgu vietēji ražotu klimatneitrālu tehnoloģiju vai to komponenšu izmantošanai atjaunojamās enerģijas ražošanā.
Veidot reģionālos infrastruktūras tīklus.
Nodrošināt sabiedrības izpratni un atbalstu ūdeņraža tehnoloģiju ieviešanai, veicinot izglītību un informētību par klimatneitrālo ekonomiku.



[bookmark: _Toc195514414]3.6. Uzdevumi
Izveidot koordinētu pārvaldības sistēmu: 
· Nodrošināt efektīvu ūdeņraža ekosistēmas attīstības vadību, iesaistot valsts, pašvaldību, nozaru un zinātnes pārstāvjus.
Attīstīt normatīvo un regulatīvo ietvaru: 
· Izveidot skaidru juridisko un standartizācijas bāzi, kas veicina ūdeņraža tehnoloģiju ieviešanu un testēšanu.
Piesaistīt investīcijas: 
· Veidot pievilcīgu vidi privātajām un starptautiskajām investīcijām, mazinot administratīvos šķēršļus un nodrošinot finansiālu atbalstu.
Attīstīt infrastruktūru: 
· Izveidot integrētus reģionālos tīklus ūdeņraža ražošanai, uzglabāšanai, transportēšanai un pielietošanai.
Veicināt inovācijas un pētniecību: 
· Atbalstīt tehnoloģiju attīstību un jaunu risinājumu komercializāciju, sadarbojoties ar zinātniskajām institūcijām un uzņēmumiem.
Radīt noieta tirgu: 
· Stimulēt pieprasījumu pēc zaļā ūdeņraža un klimatneitrālām tehnoloģijām vietējā tirgū un iekarot starptautiskos tirgus.
Sasniegt šī informatīvā ziņojuma 3.9. sadaļā noteiktos rezultatīvos rādītājus. 


[bookmark: _Toc195514415]3.7.Aktivitātes

Izveidot koordinētu pārvaldības sistēmu:
· Ekonomikas ministrijas vadībā izveidot starpnozaru grupu, iesaistot Klimata un enerģētikas ministrijas,  Satiksmes ministrijas, Vides aizsardzības un reģionālās attīstības ministrijas, Izglītības un zinātnes ministrijas, ieinteresēto pašvaldību, nozaru asociāciju un zinātnes pārstāvjus, lai koordinētu ūdeņraža ekosistēmas attīstību.
· Ekonomikas ministrijai sadarbībā ar starpnozaru grupu ik gadu pārskatīt šo informatīvo ziņojumu, analizējot izpildi, kā arī konkretizējot mērķus, termiņus un atbildīgās puses.
· Ikgadēji analizēt ūdeņraža ražošanas un pielietojuma potenciālu, piemēram, izmantojot Pasaules Bankas Ātrās diagnostikas rīku[footnoteRef:38] un IRENA metodoloģiju, lai precizētu ražošanas apjomus un infrastruktūras vajadzības. [38:  https://thedocs.worldbank.org/en/doc/868791538489129308-0090022018/Rapid-Diagnostic-Tool-Excel-form] 

Attīstīt normatīvo un regulatīvo ietvaru:
· Ekonomikas ministrijai sadarbībā ar starpnozaru grupu un standartizācijas organizācijām ik gadu noteikt un aktualizēt standartus ūdeņraža kvalitātei, drošībai un infrastruktūrai, balstoties uz uzņēmēju vajadzībām, ES un starptautisko pieredzi.
· Ekonomikas ministrijai sadarbībā ar starpnozaru grupu regulāri analizēt vajadzību un nepieciešamības gadījumā  izstrādāt un ieviest tiesisko ietvaru inovāciju testēšanai (piemēram, regulatīvās smilšu kastes), kas ļauj uzņēmumiem un zinātniskajām institūcijām droši pārbaudīt ūdeņraža tehnoloģijas ierobežotā vidē.
· Atbildīgajām ministrijām sadarbībā ar starpnozaru grupu un LIAA identificēt, izstrādāt un virzīt normatīvos aktus, kas atvieglo ūdeņraža ražošanu, transportēšanu un pielietošanu, tostarp drošības un vides prasības, kā arī novērš administratīvos šķēršļus.
Piesaistīt investīcijas:
· LIAA sadarbībā ar Ekonomikas ministriju un starpnozaru grupu, ja nepieciešams, virzīt ūdeņraža ekosistēmas projektus Lielo un stratēģiski nozīmīgo investīciju projektu koordinācijas padomē, lai mazinātu administratīvos šķēršļus un paātrinātu to īstenošanu.
· Ekonomikas ministrijai sadarbībā ar starpnozaru grupu analizēt iespējamo dalība ES finansēšanas mehānismos, tajā skaitā Ūdeņraža bankas izsolēs, lai piesaistītu atbalstu vietējām ūdeņraža ražošanas iniciatīvām un LIAA par šīm iespējām informēt uzņēmējus.
· LIAA regulāri organizēt starptautiskus forumus, apaļos galdus un izstādes, lai prezentētu Latvijas ūdeņraža potenciālu un piesaistītu privāto kapitālu, tostarp no ES un globālajiem investoriem.
Attīstīt infrastruktūru:
· Ekonomikas ministrijai sadarbībā ar  starpnozaru grupu izvērtēt un atbalstīt ūdeņraža un neto nulles emisiju ieleju attīstību un izveidi, īpaši brīvostās (Rīga, Ventspils, Liepāja), lai nodrošinātu sinerģiju starp ražošanu, loģistiku un eksportu.
· Starpnozaru grupai sadarbībā ar AS Conexus, ieinteresētajām pašvaldībām un ostu pārvaldēm izstrādāt un veicināt pasākumus, lai attīstītu ūdeņraža transportēšanas un uzglabāšanas infrastruktūru, tostarp cauruļvadus un degvielas uzpildes stacijas.
· Starpnozaru grupai veicināt ūdeņraža ekosistēmas projektu sinerģiju ar  sauszemes un jūras vēja projektu, kā arī saules enerģijas projektu attīstību, lai nodrošinātu elektroenerģiju zaļā ūdeņraža ražošanai, tajā skaitā izvērtējot elektroenerģijas pārvades un sadales tīklu nepieciešamo attīstību.
Veicināt inovācijas un pētniecību:
· Starpnozaru grupai veicināt pilotprojektu attīstību, identificējot un mazinot administratīvos šķēršļus un veicinot finansējuma identifikāciju un piesaisti, pilotprojektu ieviešanai (piemēram, ūdeņraža pielietojumam transportā vai koģenerācijā), nodrošinot tehnisko atbalstu.
· Izglītības un zinātnes ministrijai sadarbībā ar starpnozaru grupu veicināt finansējuma piesaisti un attiecīgo pētījumu virzienu atbalstu zinātniskajās institūcijās, lai attīstītu un adaptētu Latvijas vajadzībām ūdeņraža ražošanas un pielietojuma tehnoloģijas.
· Ekonomikas ministrijai sadarbībā ar starpnozaru grupu attīstīt atbalsta programmas, kas veicina tehnoloģiju pāreju un komercializē klimatneitrālās tehnoloģijas, tostarp ūdeņraža ekosistēmas attīstībai.
Radīt noieta tirgu: 
· Stimulēt vietējo pieprasījumu: Izstrādāt atbalsta programmas (piemēram, subsīdijas, nodokļu atvieglojumus) ūdeņraža izmantošanai sabiedriskajā transportā, rūpniecībā un enerģētikā.
· Attīstīt eksporta potenciālu: Veidot sadarbību ar ES dalībvalstīm un trešajām valstīm, lai nodrošinātu noieta tirgu zaļajam ūdeņradim un tā atvasinājumiem (piemēram, metanolam, amonjakam).
· Veicināt tehnoloģiju eksportu: Atbalstīt vietējo klimatneitrālo tehnoloģiju un komponenšu ražotājus, piedāvājot tos starptautiskajos atjaunīgās enerģijas tirgos.
Stiprināt starptautisko sadarbību:
· Atbildīgajām ministrijām sadarbībā ar starpnozaru grupu attīstīt sadarbību ar Lietuvu, Igauniju un citām ES valstīm, lai dalītos pieredzē, attīstītu kopīgus infrastruktūras projektus un izveidotu Baltijas ūdeņraža tirgu.
· Atbildīgajām ministrijām sadarbībā ar starpnozaru grupu iesaistīties ES iniciatīvās, piedaloties ES Ūdeņraža stratēģijas un Tīrā ūdeņraža partnerības[footnoteRef:39] projektos, lai piekļūtu zināšanām, finansējumam un tehnoloģijām. [39:  https://www.clean-hydrogen.europa.eu/index_en
] 

· Aktīvāk izmantot IRENA, IEA un citu starptautisko organizāciju ieteikumus nacionālajās politikas un infrastruktūras attīstībā, izvērtējot iespējas tieši piesaistīt šo un citu organizāciju ekspertus.
Izglītot sabiedrību un veicināt akceptu:
· Atbildīgajām ministrijām, sadarbībā ar starpnozaru grupu un nevalstiskajām organizācijām, primāri piesaistot ES finansējumu, īstenot sabiedrības informēšanas kampaņas par ūdeņraža tehnoloģiju drošību, ieguvumiem un lomu klimatneitralitātē, kā arī organizēt publiskas diskusijas un demonstrācijas projektus, lai vairotu sabiedrības uzticēšanos un iesaisti ūdeņraža ekosistēmas attīstībā.
· Izglītības un zinātnes ministrijai sadarbībā ar starpnozaru grupu un augstākās izglītības iestādēm, ņemot vērā uzņēmēju nākotnes vajadzības, izstrādāt mācību programmas profesionālajām un augstākās izglītības iestādēm, lai sagatavotu speciālistus ūdeņraža nozarē, ņemot vērā ES Ūdeņraža akadēmijas pieredzi un priekšlikumus[footnoteRef:40]. [40:  https://hyacademy.eu/
] 

Sasniegt šī informatīvā ziņojuma 3.9. sadaļā noteiktos rezultatīvos rādītājus: 
· Starpnozaru grupai apkopot un regulāri atjaunot informāciju par visiem plānotajiem ūdeņraža ekosistēmas attīstības projektiem, to ieviešanas termiņiem un plānoto jaudu un savstarpējo sinerģiju. 
· Ņemot vērā apkopoto informāciju, satarpnozaru grupai ikgadēji precizēt mērķus, kā ari izstrādāt detalizētāku to ieviešanas trajektoriju. 


[bookmark: _Toc195514416]3.8. Panākumu faktori

Stabils finansējums no ES fondiem, privātiem investoriem un valsts budžeta atblasts. Efektīva partnerība starp valsti, privāto sektoru un akadēmiskajām institūcijām. Sekmīga ūdeņraža ražošanas un pielietojuma tehnoloģiju komercializācija. Pieaugošs iekšzemes un eksporta tirgus pieprasījums pēc zaļā ūdeņraža un tā atvasinājumiem. Politiskā stabilitāte - vienota valsts un ES līmeņa apņemšanās īstenot klimatneitralitātes mērķus.

3.9. Rezultatīvie rādītāji
Ņemot vērā, ka šobrīd vēl nav pietiekami detalizēta analīze par visiem ūdeņraža ekosistēmas projektiem, kā arī daudzi no tiem ir sākotnējā stadijā, tāpat arī šī informatīvā ziņojuma uzdevumu un aktivitāšu īstenošana piesaistīs papildus investīcijas šobrīd skaitlisko rādītāju noteikšanā tiek ņemti vērā šādi pieņēmumi, kur iekšējais patēriņš aprēķināts ņemot vērā Latvijas enerģētikas stratēģijas 2050 (projekts) pieņēmumus. Tāpat arī ņemts vērā, ka Latvijas enerģētikas sistēmai iespējams pieslēgt papildus 6 GW AER jaudas, vienlaikus iekšējam patēriņam, ņemot vērā papildus elektrifikāciju, atbilstoši Latvijas enerģētikas stratēģijas aprēķiniem ir nepieciešams ap 2 GW uzstādītās jaudas. Ņemot vērā, ka ūdeņraža ekosistēmas darbībai ir jāsaņem elektroenerģija pēc iespējas visu laiku, ir likts lielāks uzsvars uz sauszemes un jūras vēja enerģijas attīstību, tomēr paredzot zināmu lomu saules enerģijai. Tāpēc izvēlēti sekojoši pieņēmumi: elektroenerģiju nodrošina 1 GW (1000 MW) sauszemes vēja, 1 GW (1000 MW) Baltijas jūras vēja un 0,5 GW (500 MW) saules enerģijas, izmantojot 2030. gada tehnoloģijas. Amonjaka ražošana ir 100 000 tonnas gadā, iekšējais ūdeņraža patēriņš (112 GWh 2030. gadā, 627 GWh 2035. gadā, ar 30% vietējo patēriņu un 70% eksportu no norādītajiem apjomiem), un pārpalikums tiek pārveidots sintētiskajās degvielās vai metanolā eksportam. Rezultatīvie rādītāji šajā stadijā ir indikatīvi un tiks regulāri pārskatīti, ņemot vērā attiecīgās jomas uzņēmējdarbības attīstību. Šobrīd apskatīti divi iespējamie scenāriji eksportam – orientācija uz metanolu vai sintētiskajām degvielām. 
Rezultatīvie rādītāji:
· Saražotā ūdeņraža apjoms:
· Kopā: 175 100 t H₂ gadā.
· Amonjaks: 17 650 t gadā.
· Iekšējais H2 patēriņš: 11 200 t (2030), 62 706 t (2035).
· Pārpalikums eksporta produktiem: 146 250 t (2030), 94 744 t (2035).
· Eksporta produkti:
· Metanola scenārijs:
· 2030: 1 170 000 t CH₃OH (CO₂: 1 608 750 t).
· 2035: 757 952 t CH₃OH (CO₂: 1 042 184 t).
· Sintētisko degvielu scenārijs:
· 2030: 365 625 t degvielas (CO₂: 1 005 468 t).
· 2035: 236 860 t degvielas (CO₂: 651 365 t).
· Sintēzē izmantotais  CO₂ apjoms (0,65–1,6 milj. t gadā atkarībā no scenārija) jānodrošina no rūpniecības emisiju uztveršanas (CCS).
· Darba vietas: Vismaz 800 jaunas darba vietas līdz 2030. gadam, pieaugot proporcionāli eksporta apjomam.

[bookmark: _Toc195514417] Ieviešana un tālākās rīcības

1. Šī informatīvā ziņojuma 1. nodaļas uzdevumus īsteno Ekonomikas ministrija un LIAA sadarbībā ar ieinteresētajiem uzņēmējiem, izņemot oglekļa uztveršanas un noglabāšanas sistēmas izveidi, kur papildus īstenojama sadarbība ar Klimata un enerģētikas ministriju, kā arī izglītības un prasmju jautājumus, kur primārā atbildība ir Izglītības un zinātnes ministrijai.
2. Šī informatīvā ziņojuma 2. nodaļas uzdevumus Ekonomikas ministrija īsteno sadarbībā ar Klimata un enerģētikas ministriju, kā arī izmantojot jau izveidotos sadarbības formātus ar uzņēmēju organizācijām, regulāri informējot par progresu Nacionālās enerģētikas un klimata padomes Rūpniecības darba grupā. 
3. Šī informatīvā ziņojuma 3. nodalās uzdevumu ieviešanai un tālāki detalizācijai, Ekonomikas ministrija izveido starpnozaru grupu, iesaistot Klimata un enerģētikas ministrijas,  Satiksmes ministrijas, Vides aizsardzības un reģionālās attīstības ministrijas, Izglītības un zinātnes ministrijas, ieinteresēto pašvaldību, nozaru asociāciju un zinātnes pārstāvjus.
4. Ekonomikas ministrijai sadarbībā ar iesaistītajām ministrijām, uzņēmēju organizācijām un starpnozaru grupu pēc gada un pēc tam regulāri reizi 3 gados  analizēs šī informatīvā ziņojuma izpildi, kā arī konkretizēs uzdevumus, termiņus un atbildības. 

Pārtikas produktu, dzērienu un tabakas izstrādājumu ražošana	Koksnes, koka un korķa izstrādājumu ražošana, izņemot mēbeles, salmu un pīto izstrādājumu ražošana, papīra un papīra izstrādājumu ražošana, poligrāfija un ierakstu reproducēšana	Ķīmisko vielu un ķīmisko produktu ražošana	Gumijas un plastmasas izstrādājumu ražošana, nemetālisko minerālu izstrādājumu ražošana	Metālu ražošana, gatavo metālizstrādājumu ražošana, izņemot mašīnas un iekārtas	0.1	0.57499999999999996	0.03	0.23	0.02	
Daļa no kopējā patēriņa, %




Energointensitāte

Apstrādes rūpniecībā (ES)	2010	2011	2012	2013	2014	2015	2016	2017	2018	2019	2020	2021	2022	0.14070765834969001	0.13412980386505	0.13451587691427	0.1335583460585	0.12676327056760001	0.12194881242360001	0.1207427650256	0.11724238955695	0.11465029591901001	0.11246356397644	0.116413959394	0.1110146325557	9.6165689385469003E-2	Apstrādes rūpniecībā (LV)	2010	2011	2012	2013	2014	2015	2016	2017	2018	2019	2020	2021	2022	0.33159394872298997	0.30854505286359002	0.32967794348103002	0.30464148395851998	0.32232584049025997	0.30833032060706	0.28871870466895999	0.28724945289779003	0.3005684236808	0.28064950883381001	0.28334130082334003	0.26413242815326998	0.25416260733773999	
Energointensitāte, koe/EUR(2015)




Energoefektivitāte rūpniecībā

Energoefektivitātes indekss (ES)	2010	2011	2012	2013	2014	2015	2016	2017	2018	2019	2020	2021	2022	86.039654530991001	85.189695277435007	84.536510464442998	84.213742246243996	83.387667803734999	82.500938781757	81.792239298064004	81.304342904698998	80.680603893420994	80.026216286487994	79.068268657074	76.980946758236001	75.711505256923999	Energoefektivitātes indekss (LV)	2010	2011	2012	2013	2014	2015	2016	2017	2018	2019	2020	2021	2022	61.530870234262999	59.933425584885001	58.341436373137	58.073871202928999	57.564953955061	57.083475122711	56.688369647969999	56.466707204555	56.093944885879999	55.776406584625001	55.553093060677	55.098003616866002	54.863499880116997	



Cietais fosilais kurināmais	2020	2021	2022	2023	2024	2025	2026	2027	2028	2029	2030	2031	2032	2033	2034	2035	2036	2037	2038	2039	2040	2041	2042	2043	2044	2045	2046	2047	2048	2049	2050	4.5079999999999965	4.1810000000000027	4.301000000000001	4.5045346612196973	4.2514294320246409	4.2429044499454998	4.0724355799886141	4.165649749510691	4.2441355383624799	4.2426132088598107	4.2413054642344648	4.2425179814010985	4.2418571036783526	4.2412040888620455	4.2405413326394488	4.2395251564135794	4.2490171294935433	4.2477843335614933	4.2476308703644872	4.246379083106155	4.2461208388309819	3.1010147620163275	3.006488586417551	2.9242412915617164	1.147584400755101	1.0696734305721223	1.0152593342494778	0.96016422134684687	0.89124719462036872	0.83584546799285964	0.78030293372209003	Dīzelis	2020	2021	2022	2023	2024	2025	2026	2027	2028	2029	2030	2031	2032	2033	2034	2035	2036	2037	2038	2039	2040	2041	2042	2043	2044	2045	2046	2047	2048	2049	2050	1.587	1.542	1.8129999999999999	0.64719371159342098	0.590426322538951	0.58048618999468704	0.56549063344263895	0.55413365853658603	0.53734814502394102	0.52167968939559295	0.496629001561329	0.48877328949130899	0.47271605724905902	0.46329624759332799	0.45561185389707698	0.448908594800906	0.455794308367099	0.45141514492213702	0.43095005695379701	0.16757859727782301	0.155638683983332	0.146752470101982	0.137934074221509	0.12918349634190901	0.120500736463183	0.111885794585333	0.10593733755319901	9.9988204312643006E-2	9.4038394863663402E-2	8.8087909206261E-2	8.2136747340436203E-2	Benzīns	2020	2021	2022	2023	2024	2025	2026	2027	2028	2029	2030	2031	2032	2033	2034	2035	2036	2037	2038	2039	2040	2041	2042	2043	2044	2045	2046	2047	2048	2049	2050	1.2999999999999999E-2	1.59999999999999E-2	1.90000000000001E-2	1.3950720428406199E-2	1.3141444380835201E-2	1.2920201367131399E-2	1.2586436992363999E-2	1.23336585365854E-2	1.19600541022817E-2	1.1611312641555399E-2	1.12825093793341E-2	1.1200734954889499E-2	1.1096285348198899E-2	1.10138286666886E-2	1.09085451902509E-2	1.08254062516748E-2	1.07162862675597E-2	1.0674964411161E-2	1.0633642554762301E-2	1.05923206983635E-2	1.0550998841964801E-2	1.05078049131673E-2	1.04646109843698E-2	1.0421417055572301E-2	1.03782231267748E-2	1.0335029197977399E-2	1.0335616037064101E-2	1.03362028761508E-2	1.0336789715237301E-2	1.0337376554324099E-2	1.0337963393410801E-2	citi naftas prod.	2020	2021	2022	2023	2024	2025	2026	2027	2028	2029	2030	2031	2032	2033	2034	2035	2036	2037	2038	2039	2040	2041	2042	2043	2044	2045	2046	2047	2048	2049	2050	0.52700000000000102	0.44299999999999901	0.55699999999999994	0.30028362674920339	0.19795032742394758	0.3015577158722666	0.33606931426673281	0.32743106677231998	0.28459448168433443	0.24457369732009088	0.23914429610739507	0.22430389568225831	0.20944672304116715	0.19589633891210489	0.18295333971360081	0.17098660429232757	0.16260299918509194	0.15520752943268831	0.1482459057442182	0.14172044282773705	0.13563345539129729	0.13161173567843368	0.12782491739720428	0.12427387679552621	0.12095949012131742	0.11788263362249302	0.11635599658551696	0.11496309657840981	0.11370421258084942	0.11257962357251167	0.11158960853307438	Dabasgāze	2020	2021	2022	2023	2024	2025	2026	2027	2028	2029	2030	2031	2032	2033	2034	2035	2036	2037	2038	2039	2040	2041	2042	2043	2044	2045	2046	2047	2048	2049	2050	4.0609999999999999	4.593	3.2039999999999997	2.84316524547225	2.6290851630858501	2.4542518610761599	2.3056543255544701	2.1939424638348801	1.9607350412114322	1.8275943227000928	1.716833698268456	1.8146231390234031	1.8778991999572259	1.7876380640473011	1.6956420183795622	1.602619098957061	1.5336269119838111	1.4649363279184411	1.3954536340620609	1.3251764983830689	1.25410258912164	1.201759912908497	1.148979194104889	1.09576167921305	1.042102790003967	0.98800165022971098	0.94905589043786398	0.90989052614391697	0.87050527836819591	0.83089986813102801	0.7910740164527299	Biomasa	2020	2021	2022	2023	2024	2025	2026	2027	2028	2029	2030	2031	2032	2033	2034	2035	2036	2037	2038	2039	2040	2041	2042	2043	2044	2045	2046	2047	2048	2049	2050	16.132999999999999	16.722000000000001	18.577999999999999	19.384147552814586	19.48763027303508	19.874949071057131	20.347555455791976	20.864081017964136	18.789748671803945	18.42242647635787	18.123188297216082	18.084316743585184	18.13909398045481	18.37573536946395	18.613774082220367	18.853742793517597	18.995753177475528	19.149606782128828	19.303210287219414	19.732659877345053	19.895600719279599	21.083555527891313	21.26469216440524	21.439538652523588	23.25994522174868	23.426117898956875	23.569212733059857	23.711339407461072	23.870334062484623	24.0165458209344	24.163078979314164	CSA	2020	2021	2022	2023	2024	2025	2026	2027	2028	2029	2030	2031	2032	2033	2034	2035	2036	2037	2038	2039	2040	2041	2042	2043	2044	2045	2046	2047	2048	2049	2050	2.9320000000000004	2.9369999999999981	2.8220000000000005	2.6193685143347611	2.4597809672014548	2.375897342300227	2.2827703331194846	2.1989479053188385	1.9651153775674128	1.8405136357523135	1.7317366668546939	1.6413812113484525	1.564013364102375	1.4814585183282984	1.3953678917049821	1.3084773586045992	1.2300914492714763	1.1654170726930833	1.1163164818543638	1.0356915921400638	0.96946744770785442	0.93722323651177364	0.88853160225780781	0.83426930202576832	0.78483980882821913	0.73511383194902935	0.7001583390397389	0.66688649510732656	0.6306030570714255	0.59362168820511907	0.55649419974698799	Elektroenerģija	2020	2021	2022	2023	2024	2025	2026	2027	2028	2029	2030	2031	2032	2033	2034	2035	2036	2037	2038	2039	2040	2041	2042	2043	2044	2045	2046	2047	2048	2049	2050	6.7089999999999916	7.0049999999999963	6.6359999999999966	6.7214299818969883	6.8257677485131456	6.9220416460431027	6.9981821119414356	7.068491622498196	7.1388062712606688	7.1929608701207268	7.2471637334457544	7.3008245308400257	7.3544853282342864	7.4081461256285541	7.4618069230228006	7.5154677204170781	7.5629737529171059	7.6104797854170991	7.6579858179171127	7.7054918504171148	7.7529978829171151	7.7897956370782593	7.8265933912394132	7.8633911454005556	7.9001888995617087	7.9369866537228635	7.9628844708652586	7.9887822880076556	8.0146801051500809	8.0405779222924725	8.0664757394348907	Enerģijas ietaupījums	2020	2021	2022	2023	2024	2025	2026	2027	2028	2029	2030	2031	2032	2033	2034	2035	2036	2037	2038	2039	2040	2041	2042	2043	2044	2045	2046	2047	2048	2049	2050	0.5675	1.135	1.7024999999999999	2.27	2.8374999999999999	3.4049999999999998	3.9725000000000001	4.54	4.6319999999999997	4.7240000000000002	4.8159999999999998	4.9080000000000004	5	5.0999999999999996	5.2	5.3	5.4	5.5	5.6	5.7	5.8	5.9	6	6.0408799999999996	6.0817600000000001	6.1226399999999996	6.1635200000000001	6.2043999999999997	
PJ

